marsh-mellow/assamese_wikipedia huggingface dataset:
দিচাং নদী হৈছে ব্ৰহ্মপুত্ৰ নদীৰ দক্ষিণ পাৰৰ উপনদী এই নদীৰ দৈৰ্ঘ্য ২৩০ কিঃমিঃ আৰু অৱবাহিকাৰ কালি ৩৯৫০ বৰ্গ কিঃমিঃ

উৎপত্তি
দিচাং নদীখন অৰুণাচলৰ টিৰাপ জিলাৰ দক্ষিণ অংশৰ পাটকাই পৰ্বতৰ ২৬০০ মিটাৰ ওখ বুম শৃংগৰ পৰা ওলাইছে  

গতিপথ
তাৰ পাচত অৰুণাচল আৰু অসমৰ সীমাৰ কাষেৰে বৈ আহি দিল্লি নদী নাম লৈ নামৰূপৰ দিল্লিঘাট হৈ নামৰূপ ষ্টেচনৰ পৰা ১ কিঃমিঃ দক্ষিণে বৈ গৈ সাপেখাতী সংৰক্ষিত বনাঞ্চল সীমাইদি বৈ লংপতিয়া হৈ টিমক নদীৰ লগ হয়  ইয়াৰ পৰা ৩০ কিঃমিঃ পশ্চিম-দক্ষিণ দিশত বৈ গৈ টাওকাক নদীৰ লগ হয়  তাৰ পাচত ১২ কিঃমিঃ আহি চফ্ৰাই নদীৰ সৈতে লগ লাগি ৫ কিঃমিঃ ভটিয়াই নঙলামৰা হৈ ৰজাবাৰীত ৩৭ নং ৰাষ্ট্ৰীয় ঘাইপথ পাৰ হৈ ৫ কিঃমিঃ আহি আখৈফুটীয়াৰ বিপৰীত পাৰে বৰ পালেঙী জানৰ লগ হয় তাৰ পাচত ডিমৌ নদী লগ হৈ ৫ কিঃমিঃ ভটিয়াই আহি দিচাংমুখত ব্ৰহ্মপুত্ৰত পৰিছে 

উপনদী
 টিমন নদী
 টাওকাক নদী 
চফ্ৰাই নদী
দিৰৈ নদী
ডিমৌ নদী

লগতে চাওক
 অসমৰ নদীসমূহৰ তালিকা

তথ্য সংগ্ৰহ

শ্ৰেণী:অসমৰ নদী
অসমৰ ইতিহাসত বিশেষভাৱে উল্লিখিত এখন নদীৰ নাম হৈছে দিচৈ নৈখনৰ বৰ্তমানৰ নাম ভোগদৈ বুলি জনা যায় কোৱা হয় যে দিচৈ নদীৰ উৎপত্তিস্থল নাগালেণ্ডৰ চামটাং অঞ্চল নগা পাহাৰৰ পৰা বৈ অহা দিচৈ নৈক আহোম ৰজা গৌৰীনাথ সিংহৰ দিনত পানীৰ অভাৱ পূৰ কৰিবলৈ ৰাজধানী যোৰহাটৰ মাজেৰে বোৱাই নিয়াৰ আঁচনি লোৱা হয় আৰু সেই মতে দিচৈ নৈক খান্দি নতুন সুঁতি সৃষ্টি কৰি যোৰহাট চহৰৰ মাজেৰে বোৱাই নিয়ে নৈখন খন্দাৰ আগেয়ে দিচৈৰ পাৰত ভোগ দি পূজা-অৰ্চনা কৰা হৈছিল আৰু তেতিয়াৰ পৰা নতুন সুঁতিটোৱে ভোগদৈ নাম পায় দিচৈৰ নতুন সুঁতিটো বৰ্তমানেও ভোগদৈ নামেৰেই বৈ আছে পুৰণা সুঁতিটো এতিয়াও যোৰহাট জিলাৰ উত্তৰ-পশ্চিম অঞ্চলৰ বাঁহফলা-গৰুমৰা হৈ গোলাঘাট জিলাৰ দেৰগাঁও অঞ্চলৰ উত্তৰেদি এখন চলন্ত নৈৰ ৰূপত বৈ আছে বুলি জনা যায় অৱশ্যে এই সুঁতিটো এতিয়া মৰা সুঁতিলৈ পৰিণত হোৱাৰ উপক্ৰম হৈছে সেয়ে এইছোৱা দিচৈক বহুতে এতিয়া মৰিদিচৈ বুলিও কয়

তথ্য সংগ্ৰহ

শ্ৰেণী:অসমৰ নদী
দিছপুৰ ,() অসমৰ কামৰূপ মহানগৰ জিলাত অৱস্থিত বৃহত্তৰ গুৱাহাটী মহানগৰৰ অন্তৰ্গত এটা নগৰাঞ্চল ১৯৭৩ চনৰ পৰাই এই অঞ্চলটো অসমৰ ৰাজধানী হিচাপে পৰিগণিত হৈ আহিছে অসম সচিবালয় আৰু অন্যান্য গুৰুত্বপূৰ্ণ চৰকাৰী কাৰ্য্যালয়সমূহ এই অঞ্চলত অৱস্থিত 

ইতিহাস
মেঘালয় গঠন হোৱাৰ পিছত ১৯৭৩ চনত অসমৰ ৰাজধানী শ্বিলঙৰ পৰা দিছপুৰলৈ স্থানান্তৰিত কৰা হয় 

স্বাস্থ্য সেৱা
দিছপুৰত বহুতো চিকিৎসালয় তথা স্বাস্থ্য প্ৰতিষ্ঠান আছে সেইবোৰৰ ভিতৰত জি. এন. আৰ. চি. হস্পিটেল, ডাউনটাউন হস্পিটেল, দিছপুৰ হস্পিটেল, দিছপুৰ পলিক্লিনিক এণ্ড নাৰ্ছিং হোম, জি. এন. আৰ. চি. আউটপেইচেন্ট ক্লিনিক আৰু ৰাজধানী ৰাজ্যিক চিকিৎসালয়  উল্লেখযোগ্য

যাতায়ত ব্যৱস্থা
অসম ট্ৰাংক ৰোড আৰু জি এছ ৰোড দিছপুৰৰ মাজেৰে পাৰ হৈ গৈছে 

শিক্ষা
দিছপুৰত ভালসংখ্যক শিক্ষা প্ৰতিষ্ঠান আছে ইয়াৰে ভিতৰত উল্লেখযোগ্য হ'ল-

বিদ্যালয়
 দিছপুৰ উচ্চ মাধ্যমিক বিদ্যালয়
 গোপাল বড়ো উচ্চতৰ মাধ্যমিক বিদ্যালয়
 শ্ৰীমন্ত শংকৰ একডেমী
মহাবিদ্যালয়
 দিছপুৰ আইন মহাবিদ্যালয়
 দিশপুৰ মহাবিদ্যালয়

দিছপুৰ মহাবিদ্যালয় ১৯৭৮ চনত স্থাপিত কৰা হয় আনহাতে দিছপুৰ আইন মহাবিদ্যালয় ১৯৯৩ চনত প্ৰতিষ্ঠা হয়

ৰাজনীতি
দিছপুৰ গুৱাহাটী (লোকসভা সমষ্টি)ৰ অন্তৰ্ভুক্ত 

পৰ্যটনৰ স্থান
শিল্পগ্ৰাম- থলুৱা লোককৃষ্টিৰ কেন্দ্ৰ 
বশিষ্ঠাশ্ৰম দেৱালয়-শিৱ মন্দিৰ 
শ্ৰীমন্ত শংকৰদেৱ কলাক্ষেত্ৰ- অসমৰ জাতীয় কলা-কৃষ্টিৰ সংগ্ৰহালয়

গুৰুত্বপূৰ্ণ কাৰ্য্যালয়
 জনতা ভৱন (অসম সচিবালয়)
 অসম বিধানসভা ভৱন
 তথ্য আৰু জনসংযোগ সঞ্চালকালয়
    
 নাবাৰ্ড -   
 গুৱাহাটী চাহ নিলাম কেন্দ্ৰ
 নেডফি 
 ক্ৰীড়া আৰু যুৱ কল্যাণ সঞ্চালকালয় 
 হাউচফেড কমপ্লেক্স
 ভাৰতীয় ষ্টেট বেংক - স্থানীয় মুখ্য কাৰ্য্যালয়, উত্তৰ-পূব মণ্ডল

 তথ্যসূত্ৰ 

 বাহ্যিক সংযোগ 

 
    
   

শ্ৰেণী:অসমৰ নগৰ-মহানগৰ
ডেলিয়া নাৰায়ণ বা দিদি কণ্ট্ৰেক্টৰ (১৯২৯  জুলাই ৫, ২০২১) আছিল এজন আমেৰিকান স্থপতিবিদ তেওঁ ভাৰতত কৰা বহনক্ষম ভৱনসমূহৰ কামৰ বাবে জনাজাত আছিল  এই ক্ষেত্ৰত তেওঁ থলুৱা সামগ্ৰীৰ ব্যৱহাৰৰ ওপৰত গুৰুত্ব দিছিল তেওঁৰ অৱদানৰ বাবে ভাৰত চৰকাৰে তেওঁক নাৰী শক্তি পুৰস্কাৰৰে সন্মানিত কৰিছিল এয়া হৈছে মহিলাসকলৰ কৃতিত্ব আৰু অৱদানক স্বীকৃতি দিয়াৰ বাবে ভাৰতৰ সৰ্বোচ্চ অসামৰিক বঁটা 

জীৱন
মিনিয়াপলিছত জন্মগ্ৰহণ কৰা ডেলিয়া কিঞ্জিংগাৰ তেওঁ অভিব্যক্তিবাদী চিত্ৰশিল্পী এডমাণ্ড কিঞ্জিংগাৰ আৰু এলিচ ফিছ কিঞ্জিংগাৰৰ কন্যা আছিল দুয়ো বাউহাউছ আন্দোলনৰ সৈতে জড়িত আছিল  তেওঁৰ দেউতাক এগৰাকী জাৰ্মান আছিল, আনহাতে মাক আছিল আমেৰিকান তেওঁৰ পিতৃ-মাতৃয়ে ১৯২৭ চনত জাৰ্মানীত বিবাহ পাশত আৱদ্ধ হয় আৰু মিনিয়াপলিছলৈ যায় ইয়াত তেওঁৰ দেউতাকে শিক্ষক হিচাপে কাম কৰিছিল পিছত তেওঁলোক জাৰ্মানীলৈ উভতি আহে ১৯৩৩ চনত পুনৰ জাৰ্মানী এৰি পেৰিছলৈ যায় তেওঁলোকে ১৯৩৫ চনত টেক্সাছৰ ৱাকোলৈ যায়, ইয়াতেই তেওঁৰ দেউতাকে প্ৰথমে সহকাৰী অধ্যাপক, পিছলৈ অধ্যাপক আৰু শেষত বাইলোৰ বিশ্ববিদ্যালয়ৰ কলা বিভাগৰ মুৰব্বী হিচাপে সেৱা আগবঢ়াই 

তেওঁ নিউ মেক্সিকো আৰু টেক্সাছত ডাঙৰ-দীঘল হৈছিল ডেলিয়াই থিয়েটাৰত কাম কৰিবলৈ স্কুলৰ পৰা এবছৰ ছুটি লৈছিল, তেওঁক প্ৰথমে তেওঁৰ দেউতাক আৰু নিউয়ৰ্কত হান্স হফমেনে কলাৰ প্ৰশিক্ষণ দিছিল, পিছত কলোৰাডো বোল্ডাৰ বিশ্ববিদ্যালয়ত কলা বিভাগত অধ্যয়ন কৰে  ইয়াত তেওঁ তেওঁৰ স্বামী ভাৰতীয় ভৱন ঠিকাদাৰ নাৰায়ণ ঠিকাদাৰক লগ পাইছিল তেওঁলোকে ১৯৫০ ৰ দশকত নাছিকলৈ আৰু ১৯৬০ ৰ দশকত মুম্বাইলৈ যাত্ৰা কৰে তেওঁলোকে তিনিটা সন্তানক ডাঙৰ-দীঘল কৰে স্বামীৰ পৰা পৃথক হোৱাৰ পিছত ডেলিয়া ১৯৭০ ৰ দশকত ভাৰতৰ কাংৰা উপত্যকালৈ গুচি যায় 

কণ্ট্ৰেক্টৰৰ জীয়ৰী লেখিকা আৰু একাডেমিক কিৰিন নাৰায়ণ  তেওঁৰ পুত্ৰ দেৱেন্দ্ৰ ঠিকাদাৰো এগৰাকী স্থপতিবিদ শিশু অৱস্থাত তেওঁলোকে আমেৰিকা যুক্তৰাষ্ট্ৰত অধ্যয়ন কৰিছিল 

৯১ বছৰ বয়সত ২০২১ চনৰ ৫ জুলাই তাৰিখে সিদ্ধবাৰীৰ ঘৰত তেওঁৰ মৃত্যু হয় 

অট্টালিকাসমূহ
স্থাপত্যবিদ্যাৰ ক্ষেত্ৰত তেওঁ আছিল স্ব-শিক্ষিত এইক্ষেত্ৰত ফ্ৰেংক লয়ড ৰাইটৰ এটা বক্তৃতাৰ দ্বাৰা সৰুতে তেওঁ অনুপ্ৰাণিত হৈছিল তেওঁ প্ৰাকৃতিক ভাৱে উপলব্ধ স্থানীয় সামগ্ৰীৰ সৈতে খাপ খোৱাকৈ অট্টালিকা নিৰ্মাণৰ বিশেষজ্ঞ আছিল এই সামগ্ৰী সমূহৰ ভিতৰত বোকা, বাঁহ, কাঠ আৰু শিল এইসমূহ ধৰমশালাৰ চাৰিওফালৰ এলেকাত পোৱা যায়, আৰু ইয়াত ১৫ টাতকৈও অধিক ঘৰ আৰু তিনিটা প্ৰতিষ্ঠান অন্তৰ্ভুক্ত আছে সিদ্ধবাৰীৰ নিষ্ঠা গ্ৰাম্য স্বাস্থ্য, শিক্ষা আৰু পৰিৱেশ কেন্দ্ৰ, পালমপুৰৰ সম্ভাৱনা ৰাজহুৱা নীতি আৰু ৰাজনীতি প্ৰতিষ্ঠান, আৰু বীৰৰ ধৰ্মালয় প্ৰতিষ্ঠান 

সন্মান আৰু স্বীকৃতি
ৰাষ্ট্ৰপতিৰ পৰা বঁটা গ্ৰহণ অনুষ্ঠানত দিদি
দুখনকৈ ফিচাৰ ফিল্মৰ তেওঁ মুখ্য বিষয় আছিল- আৰ্থ ক্ৰুছেডাৰ (২০১৬), আৰু দিদি কণ্ট্ৰেক্টৰ: মেৰিং দা আৰ্থ টু দা বিল্ডিং (২০১৭)  তেওঁ ২০১৭ চনত মহিলা শিল্পী, স্থপতিবিদ আৰু ডিজাইনাৰ (ডব্লিউএডিই) এছিয়া লাইফ টাইম এচিভমেণ্ট বঁটা বিজয়ী  ২০১৯ চনত ভাৰতৰ ৰাষ্ট্ৰপতিয়ে তেওঁক নাৰী শক্তি পুৰস্কাৰ প্ৰদান কৰে 

তথ্যসূত্ৰ

শ্ৰেণী:স্থপতিবিদ
শ্ৰেণী:নাৰী শক্তি পুৰস্কাৰ বিজয়ী
দিনকণা (, বৈজ্ঞানিক নাম- ) এবিধ সৰু আকাৰৰ নিশাচৰ চৰাইৰ প্ৰজাতি৷ ই প্ৰধানত: দক্ষিণ-পূব এছিয়াৰ মুকলি অঞ্চলত প্ৰজনন কৰে৷ ই গধূলি আৰু পুৱতি নিশা ক্লিক ক্লিক ধৰণে শেষলৈ চুটি আৰু অধিক খৰ কৈ মাত মাতে৷ এই মাতটো সাধাৰণতে বৰফাবৃত হ্ৰদ এটাত শিল এটা পৰিলে হোৱা শব্দৰ দৰে শুনা যায়৷ 

বিৱৰণ

দিনকণাৰ আকাৰ সৰু৷ ইয়াৰ নেজ চুটি, ডিঙিত সোণালী পটা আৰু কাষত বগা দাগ থাকে৷ ইয়াৰ মূৰৰ ওপৰৰ অংশৰ বৰণ মুগা আৰু বুকু অঞ্চল মটিয়া ৰঙৰ৷ মতাতকৈ মাইকী দিনকণাৰ দেহটো বেছিকৈ ফুটুকীয়া৷

ই সুৰ্য্য অস্ত যোৱাৰ পিছত নীৰৱে উৰে৷ দিনৰ ভাগত ই মাটিত পৰি থাকে৷ ইয়াৰ দেহৰ বৰণ আৰু বাহ্যিক গঠনে ইয়াক পৰিৱেশৰ লগত মিলি নিজকে লুকুৱাই ৰাখিবলৈ সহায় কৰে৷

টেক্স'নমি
দিনকণাৰ গোটসমূহৰ ভিতৰত উত্তৰ-পশ্চিম ভাৰতৰ চৰাইসমূহৰ ৰং শেঁতা হোৱা দেখা যায়৷ শ্ৰীলংকাৰ চৰাইসমূহক  আখ্যা দিয়া হয় আৰু ইহঁতৰ বৰণ গাঢ় মটিয়া হোৱা দেখা যায়৷ 

বিতৰণ
দিনকণা উত্তৰ-পশ্চিম ভাৰতৰ পৰা পাকিস্তান পৰ্যন্ত বিস্তৃত হৈ আছে৷ অৱশ্যে ইয়াক শুকান মৰুভূমি অঞ্চলত দেখা পোৱা নাযায়৷  তাৰোপৰি ইয়াক হিমালয়ৰ দক্ষিণ দিশত তথা বাংলাদেশ, ম্যানমাৰ , শ্ৰীলংকা তথা ভিয়েটনাম আদিত পোৱা যায়৷

বাসস্থান
দিনকণা চৰাই সাধাৰণতে মুকলি কাঠনি ( ), কাইঁটীয়া বনাঞ্চল () আৰু খেতি-পথাৰত দেখা পোৱা যায়৷ ই প্ৰায়ে মাটিত বা চাপৰ ডালত জিৰণি লয়৷

আচৰণ

খাদ্য
দিনকণাই নিশাৰ ভাগত বাটত জিৰণি লয়, কেতিয়াবা বাটৰ বিদ্যুতবাতিৰ প্ৰতি আকৰ্ষিত হৈ কাষ চপা পোক-পতংগ ধৰি খায়৷   ইহঁতৰ জিলিকি থক চকু দুটাৰ বাবে বাটেদি যোৱা গাড়ী-মটৰৰ হেডলাইটৰ পোহৰত দেখা পাবলৈ সুবিধা হয়৷ অৱশ্যে গাড়ী-মটৰৰ তীব্ৰ পোহৰত নেদেখা হৈ বহুতো দিনকণা চৰাইৰ গাড়ীৰ আগত পৰি মৃত্যু হোৱাৰো তথ্য পোৱা যায়৷

প্ৰজনন
দিনকণাই সাধাৰণতে ফেব্ৰুৱাৰীৰ পৰা চেপ্টেম্বৰ মাহত প্ৰজনন কৰে৷ ই বাহ নাসাজে৷ উদং মাটিতে ই দুটা গুলপীয়া কণী পাৰে৷ মাকে কাষতে কণী দুটা ৰখি থাকে৷  নতুনকৈ  জন্মা পোৱালিৰ গাৰ ওপৰ অংশ মটিয়া আৰু তল অংশ মাখন বৰণৰ পাখিৰে ঢাক খাই থাকে৷ জন্মোতেই ইয়াৰ চকু মেল খাই থাকে আৰু ইহঁতে সৰুকৈ মাতো উলিয়াব পাৰে৷ 

তথ্যসূত্ৰ

বাহ্যিক সংযোগ
এডব্লিউডিত থকা চিত্ৰ

শ্ৰেণী:দিনকণা
দিনজান (বা দিনজয় গাঁও) ডিব্ৰুগড় জিলাৰ এখন সৰু চহৰ ই অসমৰ চাহ উৎপাদনকাৰী অঞ্চলত অৱস্থিত তিনিচুকীয়া দিনজানৰ আটাইতকৈ ওচৰৰ চহৰ দ্বিতীয় বিশ্বযুদ্ধত দিনজান বিমানঘাটৰ পৰা  ৰ -47 উৰা মাৰি জাপানৰ বিৰুদ্ধে চীনৰ কুনমিংলৈ বিভিন্ন ৰচদ-পাতি লৈ গৈছিল    একে ধৰণৰ বিমানঘাট চাবুৱা, লিডু, মোহনবাৰী আৰু ডুমডুমাত আছে 
 অৱস্থান
দিনজানৰ স্থানাংক   আৰু সমুদ্ৰপৃষ্ঠৰ পৰা উচ্চতা প্ৰায় ৪০০ ফুট    
৩৭ নং ৰাষ্ট্ৰীয় ঘাইপথ দিনজানৰ মাজেৰে পাৰ হৈ গৈছে তিনিচুকীয়া ৰেল ষ্টেচন দিনজানৰ পৰা প্ৰায় ৯.৯ কিঃমিঃ নিলগত মোহনবাৰীস্থিত ডিব্ৰুগড় বিমানবন্দৰ ইয়াৰ পৰা প্ৰায় ৪৫ কিঃমিঃ দূৰত অৱস্থিত
 তথ্য সংগ্ৰহ

বহিঃ সংযোগ
 দিনজান
 কৃত্ৰিম উপগ্ৰহৰ পৰা  দিনজানৰ মানচিত্ৰ 
শ্ৰেণী:ডিব্ৰুগড় জিলা
শ্ৰেণী:অসমৰ নগৰ-মহানগৰ
দিনলিপি () হৈছে কোনো ব্যক্তিৰ ব্যক্তিগত টোকাবহী য'ত তেওঁৰ দৈনিক কাৰ্যাৱলীৰ বিৱৰণ, স্থান আৰু কালৰ সৈতে নিজৰ শৈলীত লিখে৷ ব্যক্তিগত দিনলিপিয়ে ব্যক্তি বিশেষৰ অভিজ্ঞতা, অনুভৱ, কোনো ঘটনাৰ ওপৰত বিশেষ ব্যক্তিজনৰ মতামত আদিক প্ৰকাশ কৰে৷ দিনলিপি শব্দটোৱে সৰ্বসাধাৰণতে ব্যক্তিগত দিনলিপিৰ কথাকে বুজায়, যি ব্যক্তিজনৰ ব্যক্তিগত বস্তু৷ দিনলিপি প্ৰকাশৰ উদেশ্যে নহয়, লিখোঁতাৰ নিজা লাভালাভৰ বাবেহে লিখা হয়৷

নামৰ উৎপত্তি
দিনলিপিৰ ইংৰাজী শব্দ  শব্দটো লেটিন ভাষাৰ  শব্দটোৰ পৰা আহিছে, যাৰ অৰ্থ  অসমীয়াত দিনলিপি শব্দটোৱে দৈনিক ঘটনা লিপিবদ্ধ কৰা বুজায়৷

 তথ্যসূত্ৰ 

শ্ৰেণী:নথিপত্ৰ
শ্ৰেণী:দিন
দিনেশ নন্দিনী ডালমিয়া (; ১৬ ফেব্ৰুৱাৰী ১৯২৮  ২৫ অক্টোবৰ, ২০০৭), বা দিনেশনন্দিনী ডালমিয়া হিন্দী সাহিত্যৰ এগৰাকী ভাৰতীয় কবি, গল্পকাৰ আৰু ঔপন্যাসিক তেওঁ ডালমিয়া গ্ৰুপৰ প্ৰতিষ্ঠাপক ৰামকৃষ্ণ ডালমিয়াৰ পঞ্চম পত্নী নন্দিনী যেতিয়া ডালমিয়াৰ সৈতে বিবাহপাশত আৱদ্ধ হৈছিল, ডালমিয়াৰ পূৰ্ব বিবাহিত চাৰিগৰাকী পত্নীৰ তিনিগৰাকী তেতিয়াও জীয়াই আছিল আৰু বিবাহসূত্ৰে ডালমিয়াৰ সৈতে বান্ধ খাই আছিল তথাপিও, তেওঁ লিংগ বৈষম্য আৰু পৰ্দা প্ৰথাৰ বিৰোধিতা কৰিছিল আৰু নাৰী মুক্তিৰ বিষয়বস্তুৰ আধাৰত কবিতা, গদ্য, চুটি গল্প আৰু উপন্যাস লিখিছিল শ্ববনম, নিৰাশ আশা, মুঝে মাফ কৰনা আৰু য়্যে ভী ঝুথ হ্যে তেওঁৰ কেইটিমান উল্লেখযোগ্য সৃষ্টিকৰ্ম সাহিত্যলৈ আগবঢ়োৱা অৱদানৰ বাবে ভাৰত চৰকাৰে তেওঁক  ২০০৬ চনত তৃতীয় সৰ্বোচ্চ অসামৰিক সন্মান পদ্মভূষণ বঁটা প্ৰদান কৰে ২০০৯ চনত ভাৰতীয় ডাকবিভাগে তেওঁৰ ওপৰত এটা স্মাৰক ডাকটিকট মুকলি কৰে

জীৱনপঞ্জী
১৯২৮ চনৰ ১৬ ফেব্ৰুৱাৰীত, ভাৰতৰ ৰাজস্থান ৰাজ্যৰ উদয়পুৰত দিনেশ নন্দিনী ডালমিয়া অৰ্থাৎ দীনেশ নন্দিনী চৰ্দিয়াৰ জন্ম হৈছিল তেওঁ ১৩ বছৰ বয়সতে লেখা-মেলা আৰম্ভ কৰে ১৯৪৬ চনত, ১৮ বছৰ বয়সতে, তেওঁ ডালমিয়া গোটৰ প্ৰতিষ্ঠাপক ৰামকৃষ্ণ ডালমিয়াক বিয়া কৰায়, যদিও স্নাতকোত্তৰ ডিগ্ৰী লাভ কৰিবলৈ বুলি তেওঁ পঢ়া-শুনা অব্যাহত ৰাখে দিনেশ নন্দিনী আছিল ৰাজস্থানৰ স্নাতকোত্তৰ ডিগ্ৰীধাৰী প্ৰথমগৰাকী মহিলা প্ৰাৰম্ভিক বছৰবোৰত নন্দিনীয়ে গদ্য কবিতা লিখা আৰম্ভ কৰিছিল যদিও পিছলৈ তেওঁ কবিতা লিখিবলৈ লৈছিল তেওঁৰ প্ৰথমখন কবিতাৰ কিতাপ আছিল; নিৰাশ আশা  নন্দিনীৰ প্ৰথমখন প্ৰকাশিত কিতাপ আছিল শ্ববনম  শ্ববনমে সাক্সেৰিয়া বঁটা অৰ্জন কৰিছিল পৰৱৰ্তী সময়ত, তেওঁ চুটি গল্প আৰু উপন্যাসও লিখিছিল আৰু তাৰে ৩৫ খন প্ৰকাশ কৰিছিল ইয়াৰ উপৰিও তেওঁৰ লগতে কেইবাটিও কাব্য সংকলন প্ৰকাশ হৈছিল ফুল কা দৰ্দ নামৰ তেওঁৰ সৃষ্টিকৰ্মৰ আধাৰত একে নামৰ এখন তথ্যচিত্ৰ নিৰ্মাণ কৰা হৈছিল

ডালমিয়া এগৰাকী নাৰীবাদী আছিল আৰু তেওঁ পৰ্দা প্ৰথা আৰু মহিলাৰ বিৰুদ্ধে সৃষ্ট বৈষম্যৰ বিৰুদ্ধে প্ৰতিবাদ কৰিছিল তেওঁ ইণ্ডো-চাইনা ফ্ৰেণ্ডশ্বিপ চছাইটি, লেখিকা সংঘ তথা দ্য ইনষ্টিটিউট অৱ কম্পেৰেটিভ ৰিলিজন এণ্ড লিটাৰেচাৰ সদস্য আছিল আৰু আই চি আৰ এলৰ সভাপতি হিচাপে কাৰ্যনিৰ্বাহ কৰিছিল তেওঁ সাহিত্য আলোচনী ৰিচাৰ এগৰাকী অন্যতম প্ৰতিষ্ঠাপক আছিল আৰু ইয়াৰ মুখ্য সম্পাদক পদত অধিষ্ঠিত হৈছিল ২০০১ চনত দিনেশ নন্দিনী ডালমিয়াই হিন্দী সাহিত্য অকাডেমিৰ মহিলা শক্তিকৰণ পুৰস্কাৰ কৰিছিল আৰু ২০০৫ চনত ৰাণী দুৰ্গাৱতী বিশ্ববিদ্যালয়ে তেওঁক ডক্টৰেট (সন্মানীয় কাৰণ) ডিগ্ৰী প্ৰদান কৰিছিল পৰৱৰ্তী বছৰত, ভাৰত চৰকাৰে তেওঁক পদ্মভূষণ সন্মান প্ৰদান কৰে তেওঁ প্ৰেমচন্দ বঁটাও লাভ কৰিছিল

২০০৭ চনৰ ২৫ অক্টোবৰ তাৰিখে দিল্লীত ৭৯ বছৰ বয়সত দিনেশ নন্দিনী ডালমিয়াৰ মৃত্যু হয় প্ৰসিদ্ধ লেখক নীলিমা ডালমিয়া আধৰ তেওঁৰ জীয়ৰী দিল্লী প্ৰশাসনে তেওঁৰ সন্মানত তিলক মাৰ্গৰ ডব্লিউ-পইণ্টত অৱস্থিত এখন বজাৰক দিনেশনন্দিনী ডালমিয়া চক হিচাপে নামাকৰণ কৰে ২০০২ চনত কমল কিশোৰ গোয়েঙ্কাই দিনেশ নন্দিনী ডালমিয়া চে বাতচিত শীৰ্ষকেৰে তেওঁৰ সৈতে এটা সাক্ষাৎকাৰ প্ৰকাশ কৰিছিল ভাৰতীয় ডাকবিভাগে ২০০৯ চনত তেওঁৰ ওপৰত ভিত্তি কৰি এটা স্মাৰক ডাকটিকট জাৰী কৰিছিল

তথ্যসূত্ৰ

বাহ্যিক সংযোগ
 
 

শ্ৰেণী:ভাৰতীয় সাহিত্যিক
শ্ৰেণী:পদ্মভূষণ বঁটা বিজয়ী
শ্ৰেণী:নাৰীবাদী লেখক
শ্ৰেণী:কবি
শ্ৰেণী:গল্পকাৰ
শ্ৰেণী:ঔপন্যাসিক
শ্ৰেণী:মৃত ব্যক্তি
ভাৰতৰ অসম আৰু পশ্চিমবংগ ৰাজ্যত দিপাংকৰ এটা জনপ্ৰিয় প্ৰদত্ত নাম সাধাৰণতে পুৰুষ সন্তানক দিয়া এই নামটোৰ মূল বঙালী আৰু অসমীয়া ভাষাত "দীপাংকৰ" নামটো বাংলাঅসমীয়া দুটা শব্দৰ পৰা উদ্ভৱ হৈছে: "দীপ" অৰ্থাৎ "দীপ" আৰু "অংকৰ" অৰ্থাৎ "ধাৰণ বা কঢ়িয়াই নিয়া"

অৰ্থ আৰু উৎপত্তি

"দীপাংকৰ" নামটোৰ এক গভীৰ অৰ্থ আছে যিটো পোহৰ, আশা, জ্ঞানৰ লগত ওতঃপ্ৰোতভাৱে জড়িত হিন্দু ধৰ্মত পোহৰ জ্ঞান আৰু আশাৰ প্ৰতীক, আৰু ই বেয়া আৰু অন্ধকাৰ দূৰ কৰে বুলি বিশ্বাস কৰা হয় এইদৰে দিপাংকৰ নামটোক "আশা আৰু জ্ঞানৰ পোহৰ কঢ়িয়াই নিয়া" বুলি ব্যাখ্যা কৰিব পাৰি

এই নামটোৰ উৎপত্তি ভাৰতৰ কলকাতা আৰু পঞ্জাৱ ৰাজ্যৰ পৰাই হৈছে, যত এই নামটো যুগ যুগ ধৰি ব্যৱহাৰ হৈ আহিছে বুলি বিশ্বাস কৰা হয় সময়ৰ লগে লগে এই নামটোৱে জনপ্ৰিয়তা লাভ কৰি বৰ্তমান ভাৰতৰ আন বহু ঠাইত আৰু আন দেশতো এই নাম ব্যৱহাৰ কৰা হয়

নাম থকা উল্লেখযোগ্য ব্যক্তি

কেইবাজনো উল্লেখযোগ্য ব্যক্তিয়ে দিপাংকৰ নাম বহন কৰিছে, য'ত আছে-

 দীপাংকৰ দে: ১০০ খনতকৈও অধিক ছবিত অভিনয় কৰা এজন প্ৰখ্যাত বাংলা চলচ্চিত্ৰ আৰু থিয়েটাৰ অভিনেতা
 দিপাংকৰ বেনাৰ্জী: এজন ভাৰতীয় অৰ্থনীতিবিদ তথা নতুন দিল্লীৰ সমাজ বিজ্ঞান প্ৰতিষ্ঠানৰ প্ৰাক্তন সঞ্চালক
 দিপাংকৰ ভট্টাচাৰ্জী: ভাৰতৰ বহু পৰিচিত নাট্যগোষ্ঠীৰ সৈতে কাম কৰা এজন প্ৰখ্যাত ভাৰতীয় নাট্য অভিনেতা তথা পৰিচালক
 দিপাংকৰ দাস শৰ্মা: তাত্ত্বিক পদাৰ্থ বিজ্ঞানৰ ক্ষেত্ৰখনত উল্লেখযোগ্য অৱদান আগবঢ়োৱা এজন ভাৰতীয় পদাৰ্থবিজ্ঞানী
 দিপাংকৰ দত্ত: কলিকতা উচ্চ ন্যায়ালয়ৰ এজন ন্যায়াধীশ, যিয়ে নিজৰ কাৰ্যকালত কেইবাটাও ল্যাণ্ডমাৰ্ক ৰায়দান কৰিছে
 দিপাংকৰ গুপ্তা: ভাৰতৰ এজন সমাজবিজ্ঞানী, যিয়ে ভাৰতৰ দৰিদ্ৰতা আৰু বৈষম্যৰ বিষয়সমূহৰ ওপৰত বিস্তৃতভাৱে লিখিছে
 দিপাংকৰ হোম: পৰিসংখ্যাৰ ক্ষেত্ৰত কেইবাটাও উল্লেখযোগ্য অৱদান আগবঢ়োৱা ভাৰতীয় প্ৰখ্যাত পৰিসংখ্যাবিদ
 দিপাংকৰ সৃজনন আতিষা: একাদশ শতিকাত বাস কৰা এজন ভাৰতীয় দাৰ্শনিক আৰু পণ্ডিত আৰু তেওঁৰ সময়ৰ অন্যতম বৌদ্ধ ধৰ্মগুৰু
 স্বামী দিপাংকৰ: চাৰি দশকৰো অধিক সময় ধৰি আধ্যাত্মিকতা আৰু ধ্যান-ধাৰণাৰ প্ৰচাৰ কৰা এজন আধ্যাত্মিক নেতা

লগতে চাওক

তথ্য সংগ্রহ
বাহ্যিক সংযোগ
দিপ্লু ৰঞ্জন শৰ্মা ভাৰতীয় জনতা পাৰ্টিৰ অসম প্ৰদেশৰ এজন ৰাজনৈতিক তদুপৰি তেওঁ চামগুৰি সমষ্টিৰ পৰা নিৰ্বাচিত অসম বিধানসভাৰ সদস্য শৰ্মা ২০২৪ চনৰ উপ নিৰ্বাচনত চামগুৰি সমষ্টিৰ পৰা বিধানসভালৈ নিৰ্বাচিত হয়

তথ্য উৎস
শ্ৰেণী:অসমৰ ব্যক্তি
শ্ৰেণী:অসমৰ ৰাজনীতিক
শ্ৰেণী:অসমৰ সমাজকৰ্মী
শ্ৰেণী:জীৱিত ব্যক্তি
দিব্যা খোসলা কুমাৰ () এগৰাকী ভাৰতীয় অভিনেত্ৰী, প্ৰযোজক আৰু পৰিচালক যিয়ে হিন্দী চলচ্চিত্ৰত কাম কৰি আহিছে তেওঁ বিভিন্ন বিজ্ঞাপন পৰিচালনা কৰিছে আৰু কিছুমান গীতৰ ভিডিঅতো অভিনয় কৰিছে তেওঁ ভূষণ কুমাৰৰ সৈতে তেওঁ বিবাহপাশত আৱদ্ধ হয় যি টি-চিৰিজ মিউজিক লেবেল আৰু চলচ্চিত্ৰ প্ৰযোজনা কোম্পানীৰ অধ্যক্ষ আৰু পৰিচালনা সঞ্চালক 

 কেৰিয়াৰ 
দিব্যাই ১৮ বছৰ বয়সত মডেলিং আৰম্ভ কৰে আৰু ২০ বছৰ বয়সত বলীউডৰ পৰা বিৰতি পাই মুম্বাইলৈ গুচি যায়, য'ত তেওঁ ভূষণ কুমাৰৰ লগ পায় তেওঁ ২০০৪ চনৰ তেলেগু চলচ্চিত্ৰ লাভ টুডেৰ দ্বাৰা অভিনেত্ৰী হিচাপে কৰ্মজীৱন আৰম্ভ কৰিছিল তেওঁ ফাল্গুনী পাঠককে গোৱা পপ গান "আইয়ো ৰাম"ৰ এটা ভিডিঅ'তো ভুমূকি মাৰে  (17  2013).  24  2015. তেওঁ একে বছৰতে আব তুমহাৰে হাৱালে ৱাতান সাথিয়ো চলচ্চিত্ৰৰ জৰিয়তে বলীউডত আত্মপ্ৰকাশ কৰে দিব্যাই তেতিয়া অভিনয়ৰ পৰা দীঘলীয়া বিৰতি লয় আৰু পৰিচালনাত মনোনিবেশ কৰে 

চিনেমাটোগ্ৰাফী আৰু সম্পাদনাৰ পাঠ্যক্ৰম সম্পূৰ্ণ কৰাৰ পিছত, দিব্যাই আগম কুমাৰ নিগম, জাৰ্মাইন জেকচন, তুলসী কুমাৰৰ গীতৰ ভিডিঅ আৰু কেইখনমান এড ফিল্মৰ পৰিচালনা কৰিছিল ২০টা গীতৰ ভিডিঅ পৰিচালনা কৰাৰ পিছত, দিব্যাই ২০১৪ চনত তেওঁৰ প্ৰথম পৰিচালনা উদ্যোগ য়াৰিয়ান চলচ্চিত্ৰখন কৰে     ,         '' .   (14  2013) দিব্যাই ছবিখনত ৫টা গানৰ নৃত্য পৰিচালনা কৰিছিল, যাৰ ভিতৰত আছে "বাৰিশ", মা, লাভ মি থোডা ঔৰ, আল্লা ৱাৰিয়া আৰু জৰ লগাকে         : ,     .  .. (8  2014).  24  2015. তেওঁৰ দ্বিতীয় পৰিচালনা প্ৰকল্প আছিল সনম ৰে, যিটো ২০১৬ চনৰ ১২ ফেব্ৰুৱাৰী তাৰিখে মুক্তি দিয়া হৈছিল'  , '   ?        10 ' . . (8  2014)     ,     . -.. (8  2013).  24  2015.     :    . -. (18  2013).  24  2015. দিব্যা ২০১৫ চনত ৰণবীৰ কাপুৰ অভিনীত ৰয় চলচ্চিত্ৰৰ অন্যতম প্ৰযোজক 

২০২১ চনত তেওঁজন আব্ৰাহামৰ বিপৰীতে সত্যমেৱ জয়তে ২ -ৰ জৰিয়তে পুনৰ অভিনয়লৈ উভতি আহে যিখন ১৩ মেত মুক্তিৰ বাবে নিৰ্ধাৰিত হৈছে

 চলচ্চিত্ৰপুঞ্জী 
অভিনেত্ৰী হিচাপে
 বৰ্ষ চলচ্চিত্ৰ চৰিত্ৰ টোকা  তথ্য প্ৰসংগ২০০৪লাভ টুডে পাৰৱথা বাৰধিনি ( )প্ৰথম চলচ্চিত্ৰ, তেলেগুঅৱ তুমহাৰে হাৱালে ৱতন সাথিয়ো শ্বেতা ৰাজবীৰ সিং২০১৬সনম ৰেনিজে(আক্কা বাক্কা আৰু হামনে ৰাখী হে) গীতত স্পেচিয়েল এপিয়াৰেঞ্চ২০১৭বুলবুলবুলবুলচুটি ছবি২০২১সত্যমেয় জয়তে ২সীতা ৰামেশ্বৰ ১৩ মেত মুক্তি পাব

পৰিচালক হিচাপে
 বৰ্ষ চলচ্চিত্ৰ টোকা তথ্য প্ৰসংগ২০১৪য়াৰিয়ানপৰিচালনাৰ প্ৰথম ছবি২০১৬সনম ৰেপৰিচালক

প্ৰযোজক হিচাপে
 বৰ্ষ চলচ্চিত্ৰ টোকা তথ্য প্ৰসংগ২০১৫ৰয়২০১৯খান্দানী চাফাখানা২০১৯বটলা হাউচ২০১৯মাৰজাৱা ২০২০ষ্ট্ৰেট ডান্সাৰ থ্ৰীডি সহকাৰী প্ৰযোজক২০২০লুডোনেটফ্লিক্স২০২০ইন্দু কী জৱানী

 তথ্য সংগ্ৰহ 

 বাহ্যিক সংযোগ 

 ফিল্মীহাবত দিব্যা খোসলা কুমাৰ

শ্ৰেণী:ভাৰতীয় অভিনেত্ৰী
শ্ৰেণী:জীৱিত ব্যক্তি
দিব্যা জৈন  এগৰাকী ভাৰতীয় চফটৱেৰ ইঞ্জিনিয়াৰ আৰু উদ্যোগী জৈনক ফৰ্চুনে "ডাটা ডয়েন" বুলি অভিহিত কৰিছে বৰ্তমান গুগলৰ এম এলৰ সঞ্চালিকা ইয়াৰ পূৰ্বে তেওঁ এড'বত এম এলৰ সঞ্চালিকা আছিল আৰু তাৰ আগতে বক্স ডাটাত ডাটা এনালাইছিছ ইঞ্জিনিয়াৰ আছিল

প্ৰাথমি ক জীৱন
জৈন ভাৰতৰ ৰুৰকীত শিক্ষা আৰু প্ৰযুক্তি বিজ্ঞানক গুৰুত্ব দিয়া পৰিয়ালত  ডাঙৰ-দীঘল হৈছিল জৈনে আলিগড় বিশ্ববিদ্যালয় ৰ পৰা বৈদ্যুতিক অভিযান্ত্ৰিকীত স্নাতক ডিগ্ৰী লাভ কৰে আৰু ছান জোছ ষ্টেট বিশ্ববিদ্যালয়ৰ পৰা কম্পিউটাৰ অভিযান্ত্ৰিকীত স্নাতকোত্তৰ ডিগ্ৰী লাভ কৰে ২০০৩ চনত তেওঁ ছান মাইক্ৰ'চিষ্টেমছৰ বাবে আৰু ২০০৫ চনত কাজিয়ন চিষ্টেমছ নামৰ এটা ষ্টাৰ্টআপত কাম কৰিবলৈ আৰম্ভ কৰে জৈন আছিল  নামৰ এটা ডাটা-এনালাইটিক্স কোম্পানীৰ সহ-প্ৰতিষ্ঠাপক পিছলৈ তেওঁ বক্সত যোগদান কৰে, ২০১৩ চনত  অধিগ্ৰহণ কৰাৰ পিছত বক্সত তেওঁ মেচিন লাৰ্নিং প্ৰযুক্তি, তথ্য শ্ৰেণীবিভাজন আৰু বিষয়বস্তু বিশ্লেষণৰ কাম কৰে

পৰিয়াল আৰু সংস্কৃতি
দিব্যাৰ জন্মগ্ৰহণ কৰিছিল ভাৰতৰ ইউ পিৰ ৰূৰকী নামেৰে জনাজাত এখন সৰু বিশ্ববিদ্যালয় চহৰত   কলেজ স্নাতক হোৱাৰ পিছত তাই নিজৰ পচণ্ড মতে এজন চিনাকি মানুহৰ লগত মাত্ৰ ৩০ মিনিটৰ বাবে বিয়া হৈছিল কেইদিনমানৰ পিছত তাই  বিদেশলৈ গুচি যায় এখন অচিনাকি দেশলৈ য'ত তাই কেৱল স্বামীক চিনি পায়

শিক্ষা
জৈনে আলিগড় বিশ্ববিদ্যালয়ৰ পৰা বৈদ্যুতিক অভিযান্ত্ৰিক বিষয়ত স্নাতক ডিগ্ৰী লাভ কৰে এবছৰৰ পিছত তেওঁ আমেৰিকালৈ স্থানান্তৰিত হয় আৰু অতি সোনকালেই ছান জোছ ষ্টেট ইউনিভাৰ্চিটিৰ পৰা কম্পিউটাৰ ইঞ্জিনিয়াৰিঙত স্নাতকোত্তৰ ডিগ্ৰী লাভ কৰে

কৰ্ম জীৱন
২০০৩ চনত দিব্যাই ছান মাইক্ৰচিষ্টেমছত কাম কৰি নিজৰ কেৰিয়াৰ আৰম্ভ কৰে, তাৰ পিছত ২০০৫ চনত কাজিয়ন চিষ্টেমছ নামৰ এটা ষ্টাৰ্ট-আপলৈ গুচি যায় পিছলৈ ২০০৯ চনত কাজিয়ন চিষ্টেমছ ইএমচিয়ে গ্ৰহণ কৰে ২০০৯ চনত বিগ ডাটা আৰু হাডুপৰ বজাৰ অংশীদাৰিত্ব আৰু জনপ্ৰিয়তা যথেষ্ট বৃদ্ধি পাবলৈ আৰম্ভ কৰে অন্তৰ্নিহিত প্ৰযুক্তিৰ প্ৰতি আকৰ্ষিত আৰু আগ্ৰহী জৈনে একেটাতে কিছু আনুষ্ঠানিক শিক্ষা গ্ৰহণ কৰাৰ সিদ্ধান্ত লয় আৰু ষ্টেনফৰ্ডৰ পৰা ডাটা মাইনিং আৰু বিশ্লেষণৰ এবছৰীয়া স্নাতক পাঠ্যক্ৰম সম্পূৰ্ণ কৰে ২০১১ চনত জৈনে ইএমচি এৰি সেই বছৰৰ ছেপ্টেম্বৰ মাহলৈকে আন এটা ষ্টাৰ্টআপত কাম কৰে আৰু তাৰ পিছত   প্ৰতিষ্ঠা কৰে

তথ্য সূত্ৰ
দিব্যা ঠাকুৰ (; জন্ম ১৯৭১) এগৰাকী ভাৰতীয় ডিজাইনাৰ আৰু অভ্যন্তৰীণ স্থপতি, বুটিক ডিজাইনৰ প্ৰতিষ্ঠান ডিজাইন টেম্পলৰ প্ৰতিষ্ঠাপক আৰু সৃষ্টিশীল সঞ্চালক দ্য নিউয়ৰ্ক টাইমছে "সততে আধুনিক আৰু কেতিয়াবা কিচ্চি" বুলি বৰ্ণনা কৰা ডিজাইনৰ ক্ষেত্ৰত তেওঁৰ কামে ভাৰতৰ সংস্কৃতিৰ উপাদানসমূহ অন্তৰ্ভুক্ত কৰাত মনোনিৱেশ কৰে 

ঠাকুৰৰ কাম দ্য নেমছেক আৰু দ্য ৰিলুকটেণ্ট ফাণ্ডামেণ্টেলিষ্টকে ধৰি চলচ্চিত্ৰৰ পোষ্টাৰ; কিতাপৰ কভাৰ, যেনে নমন ৰামচন্দ্ৰৰ লাইটছ, কেমেৰা, মছলা; এছিয়ান পেইণ্টছ আৰু তাজ হোটেলকে ধৰি ব্ৰেণ্ডৰ ডিজাইনলৈকে বিস্তৃত তেওঁৰ শিল্পকলাৰ প্ৰতিষ্ঠানসমূহ সমগ্ৰ ভাৰত আৰু আন্তঃৰাষ্ট্ৰীয় পৰ্যায়ত প্ৰদৰ্শনীসমূহত প্ৰদৰ্শিত হৈছে, যাৰ ভিতৰত আছে ষ্টকহোম মিলেছগাৰ্ডেন আৰু লণ্ডন ভিক্টোৰিয়া আৰু এলবাৰ্ট সংগ্ৰহালয়

 প্ৰাৰম্ভিক জীৱন আৰু শিক্ষা 
১৯৭১ চনত ঠাকুৰৰ জন্ম তেওঁৰ পিতৃ উমেশ চন্দ্ৰ ঠাকুৰ এজন প্ৰাক্তন ভাৰতীয় সেনা মেজৰ আৰু মাতৃ প্ৰেমা ঠাকুৰ বিদ্যালয়ৰ এগৰাকী প্ৰাক্তন অধ্যক্ষ ভাৰতৰ চণ্ডীগড়ৰ ছেইণ্ট কবীৰ পাব্লিক স্কুলৰ ছাত্ৰী হিচাপে ঠাকুৰে তেওঁৰ প্ৰথম ডিজাইন বঁটা লাভ কৰিছিল পাছলৈ তেওঁ উত্তৰাখণ্ড ৰাজ্যৰ ৱেলহাম ছোৱালী বিদ্যালয়ত পঢ়িছিল

ঠাকুৰে ছাৰ জে. জে. ইনষ্টিটিউট অৱ এপ্লাইড আৰ্টছ পৰা তেওঁৰ ললিত কলাত স্নাতক হৈছিল তেওঁ চেণ্ট্ৰেল চেণ্ট মাৰ্টিনছ, লণ্ডন কলেজ অৱ ফেশ্বন, প্ৰাট ইনষ্টিটিউটত বিভিন্ন ডিজাইনৰ পাঠ্যক্ৰম গ্ৰহণ কৰিছে

 কেৰিয়াৰ 
১৯৯৯ চনত ঠাকুৰে ডিজাইন টেম্পল স্থাপন কৰে, প্ৰথমে ঘৰুৱা সামগ্ৰী আৰু আচবাবৰ সৈতে জড়িত ডিজাইনৰ কাম আগবঢ়ায়

২০০৪ চনত তেওঁৰ প্ৰথম প্ৰদৰ্শনী ভাৰত খিলঞ্জীয়া লজিয়া দেই মাৰ্কেণ্টিত আয়োজন কৰে

ছত্ৰপতি শিৱাজী মহাৰাজ বাস্তু সংগ্ৰহালয়ত ২০১৬ চনত তেওঁৰ ইনষ্টলেচন ডিজাইন: দ্য ইণ্ডিয়া ষ্টৰীয়ে ভাৰতৰ স্থাপত্যৰ ইতিহাসৰ সন্ধান কৰিছিল ই প্ৰায়২৫০,০০০ দৰ্শনাৰ্থীক আকৰ্ষিত কৰিছিল এলেত অদিতি শৰ্মা মহেশ্বৰীয়ে এই ইনষ্টলেচনটোক "ঘৰতে উৎপাদিত প্ৰতিভাৰ দ্বাৰা নিৰ্মিত সামগ্ৰীসমূহৰ গভীৰতালৈ সোমাই যোৱা, ভাৰতৰ ডিজাইন কাহিনীক প্ৰকৃততে কেনেদৰে গঢ় দিছিল তাৰ ওপৰত পোহৰ পেলোৱা" বুলি বৰ্ণনা কৰিছে

সেই বছৰতে ভাৰ্ভ আলোচনীয়ে তেওঁক বেষ্ট ড্ৰেছড হিচাপে নিৰ্বাচিত কৰে

২০১০ চনৰ পৰা ২০১৭ চনলৈ ঠাকুৰৰ এটি ডিজাইন গেলেৰী আছিল ২০১৭ চনত ঠাকুৰে জয়ছালমেৰত মেৰিয়েট হোটেলৰ এটা প্ৰচাৰ অভিযানৰ ডিজাইন কৰিছিল

 তথ্যসূত্ৰ 

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
দিব্যা দত্ত    (; জন্ম: ২৫ ছেপ্টেম্বৰ ১৯৭৭) এগৰাকী ভাৰতীয় অভিনেত্ৰী মূলতঃ হিন্দী আৰু পাঞ্জাবী চিনেমাত অভিনয় কৰি ৰাষ্ট্ৰীয় চলচ্চিত্ৰ বঁটা আৰু ফিল্মফেয়াৰ অটিটি () বঁটাকে ধৰি বিভিন্ন প্ৰশংসা লাভ কৰিছে

১৯৯৪ চনত ইছক্ মে জীনা ইছক্ মে মৰনা ছবিৰ জৰিয়তে হিন্দী চিনেমা জগতত দত্তই আত্মপ্ৰকাশ কৰে তাৰ পিছত ১৯৯৫ চনৰ বীৰগতিত মুখ্য চৰিত্ৰত অভিনয় কৰে ১৯৪৭ চনৰ ভাৰত বিভাজনৰ পটভূমিত নিৰ্মিত পাঞ্জাবী ছবি শ্বহীদ-ই-মহব্বত বুটা সিঙত শিখ স্বামীৰ পৰা বিচ্ছিন্ন হোৱা মুছলমান পত্নী জয়নাবৰ মুখ্য চৰিত্ৰত অভিনয় কৰি তেওঁ দৃষ্টি আকৰ্ষণ কৰিছিল ৰোমান্টিক ড্ৰামা বীৰ-জাৰা (২০০৪), কমেডী ৱেলকাম টু সজ্জনপুৰ (২০০৮),দিল্লী-৬ (২০০৯),ষ্টেনলি কা ডাব্বা (২০১১) হিৰোইন (২০১২), আৰু থ্ৰিলাৰ বদলাপুৰ (২০১৫) ছবিত সহযোগী চৰিত্ৰত অভিনয় কৰি দত্তই অধিক চৰ্চিত হয় ২০১৩ চনত বায়পিক ভাগ মিলখা ভাগত মিলখা সিঙৰ ভগ্নীৰ চৰিত্ৰত অভিনয় কৰি তেওঁ প্ৰশংসা লাভ কৰে সামাজিক ড্ৰামা ইৰাদাত (২০১৭) অভিনয় কৰা দত্তক শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটাৰে সন্মানিত কৰা হয়

টেলিভিছনত তেওঁ সংবিধান (২০১৪) ধাৰাবাহিকত পূৰ্ণিমা বেনাৰ্জীৰ চৰিত্ৰত অভিনয় কৰিছিল থ্ৰিলাৰ ছিৰিজ স্পেচিয়েল ওপিএছত (২০২০) অভিনয় কৰি ফিল্মফেয়াৰ ওটিটি বঁটা লাভ কৰে তেওঁ দ্য ষ্টাৰছ ইন মাই স্কাই নামৰ এখন গ্ৰন্থও লিখিছে

তথ্য সংগ্ৰহ

বাহ্যিক সংযোগ

 

শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:পাঞ্জাবী চলচ্চিত্ৰৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:মালায়লম চলচ্চিত্ৰৰ অভিনেত্ৰী
শ্ৰেণী:উৰ্দু চলচ্চিত্ৰৰ অভিনেত্ৰী
শ্ৰেণী:নেপালী চলচ্চিত্ৰৰ অভিনেত্ৰী
শ্ৰেণী:শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
দিব্য প্ৰভা () এগৰাকী ভাৰতীয় অভিনেত্ৰী৷ তেওঁ প্ৰধানকৈ মালায়লম ছবিত অভিনয় কৰে স্বতন্ত্ৰ ছবি আৰিয়্পু (২০২২) আৰু অল উই ইমাজিন এজ লাইট (২০২৪)ত অভিনয় কৰিছে
কৰ্মজীৱন
দিব্যা প্ৰভাই টেক অফআৰু থামাছা ছবিত অভিনয় কৰি দৰ্শক আৰু সমালোচক উভয়ৰে মনোযোগ লাভ কৰে ২০১৫ চনত তেওঁ টিভি ধাৰাবাহিক ঈশ্বৰ সাক্ষিয়ায়ীত অভিনয় কৰি শ্ৰেষ্ঠ দ্বিতীয় অভিনেত্ৰীৰ বাবে কেৰালা ৰাজ্যিক টেলিভিছন বঁটা লাভ কৰে২০২২ চনৰ লোকাৰ্নো চলচ্চিত্ৰ মহোৎসৱত মহেশ নাৰায়ণনৰ পৰিচালনাত নিৰ্মিত আৰিয়্পু ছবিৰ বাবে আন্তঃৰাষ্ট্ৰীয় প্ৰতিযোগিতা শাখাত দিব্যা শ্ৰেষ্ঠ অভিনেত্ৰীৰ বাবে মনোনীত হয় ২০২২ চনৰ ৪ আগষ্টত ৭৫ সংখ্যক লোকাৰ্নো চলচ্চিত্ৰ মহোৎসৱৰ কনকৰ্চো ইণ্টাৰনেছনেল (আন্তঃৰাষ্ট্ৰীয় প্ৰতিযোগিতা অংশ)ত এই ছবিখনৰ প্ৰিমিয়াৰ হয়, য'ত ছবিখন গোল্ডেন লিঅ'পাৰ্ডৰ বাবে মনোনীত কৰা হয় ২০২২ চনৰ ১৬ ডিচেম্বৰত নেটফ্লিক্সত এই ছবিখনে বিশ্বব্যাপী মুক্তি লাভ কৰে ৭৭ সংখ্যক কান চলচ্চিত্ৰ মহোৎসৱত পাম ডি অৰৰ বাবে প্ৰতিদ্বন্দ্বিতা কৰা আৰু গ্ৰেণ্ড প্ৰিক্স লাভ কৰা অল উই ইমাজিন এজ লাইট (পায়ল কাপাডিয়াৰ পৰিচালিত) ছবিখনত তেওঁ অন্যতম মুখ্য চৰিত্ৰত অভিনয় কৰে

 চলচ্চিত্ৰপুঞ্জী 

বৰ্ষশিৰোনামচৰিত্ৰটোকাতথ্যসূত্ৰ২০১৩লোকপালবিপণন কৰ্মীমুম্বাই পুলিচসাংবাদিককোল্ড ষ্টৰেজপ্ৰিন্সীছিমকোমলম২০১৪ইতিহাসাআনকায়লদিব্যাতামিল ছবিভায়া ভায়াকোৰাহৰ জীয়েকপিয়ানিষ্টলেক্সমী২০১৬ভেট্টাহআশা২০১৭টেক অফজিনছি২০১৮কাম্মাৰা সম্ভৱমকমলাননচেন্সনাৰ্চ২০১৯প্ৰাথী পোভাংকঝীজল্লীথামাচাশিক্ষয়িত্ৰী ববিতা ২০২১নিঝালড০ শালিনীমালিকআয়েশকড়িয়িল অড়াভানঅৰুলমঝীতামিল ছবি২০২২আৰিয়প্পীৰেশ্মীমুখ্য চৰিত্ৰ২০২৩ফেমিলীৰাণী২০২৪অল উই ইমাজিন এজ লাইটঅনু

 থিয়েটাৰ 
 ২০১৯:  এ ভেৰি নৰমেল ফেমিলি (মলিয়াম্মা)
বঁটা আৰু সন্মান
কেৰেলা ৰাজ্যিক টেলিভিছন বঁটা
 ২০১৫: শ্ৰেষ্ঠ দ্বিতীয় অভিনেত্ৰীৰ বাবে কেৰালা ৰাজ্যিক টেলিভিছন বঁটা ঈশ্বৰ সাক্ষ্যয়ী (মালয়ালম ছ'প অপেৰা - ফুল টিভি)

লোকাৰ্নো আন্তঃৰাষ্ট্ৰীয় চলচ্চিত্ৰ মহোৎসৱ
 আৰিয়প্পু (২০২২) ছবিৰ বাবে আন্তঃৰাষ্ট্ৰীয় প্ৰতিযোগিতাত লোকাৰ্নো আন্তঃৰাষ্ট্ৰীয় চলচ্চিত্ৰ মহোৎসৱত শ্ৰেষ্ঠ অভিনেত্ৰীৰ বাবে মনোনয়ন লাভ৷
তথ্য উৎস

শ্ৰেণী:মালায়ালম চলচ্চিত্ৰৰ অভিনেত্ৰী
শ্ৰেণী:অভিনেত্ৰী
শ্ৰেণী:জীৱিত ব্যক্তি
শ্ৰেণী:কেৰালাৰ ব্যক্তি
শ্ৰেণী:দাক্ষিণাত্যৰ অভিনেত্ৰী
দিব্যা শেঠ শ্বাহ (ইংৰাজী:   ) এগৰাকী ভাৰতীয় চলচ্চিত্ৰ আৰু দূৰদৰ্শন অভিনেত্ৰী৷ তেওঁ দূৰদৰ্শন ধাৰাবাহিক হাম লগত মাঝলী নামৰ এটা চৰিত্ৰত অভিনয় কৰি নিজৰ কৰ্মজীৱন আৰম্ভ কৰিছিল তেওঁ অভিনেত্ৰী সুষমা শেঠ আৰু ধ্ৰুৱ শেঠৰ কন্যা

তেওঁ বেৰী জনৰ সৈতে দিল্লীত থিয়েটাৰ, টেলিভিছন শ্ব' আৰু জব উই মেটৰ দৰে ছবিত অভিনয় কৰিছিল ২০২৪ চনৰ ৫ আগষ্টত তেওঁৰ ২৩ বছৰীয়া কন্যা মিহিকা শ্বাহ দীৰ্ঘ সময়ৰ অসুস্থতাৰ বাবে মৃত্যু হয়

কৰ্মজীৱন
সাহিৰ ৰাজাৰ দ্বাৰা পৰিচালিত শেহতীয়া ৱেব ছিৰিজ দ্য মেৰেড উইমেনত দিব্যা শেঠক দেখা গৈছিল ৱেব ছিৰিজ খনত থকা তাৰকা অভিনেতাসকলৰ ভিতৰত ৰিদ্ধি ডোগ্ৰা, মণিকা ডোগ্ৰা আদিও আছে

তথ্য সংগ্ৰহ

শ্ৰেণী:ভাৰতীয় অভিনয় শিল্পী
দিব্যা সত্যৰাজ () এগৰাকী ভাৰতীয় পুষ্টিবিদ অভিনেতা সত্যৰাজৰ কন্যা আৰু ছিবিৰ ভগ্নী দিব্যা ভাৰত চৰকাৰৰ স্কুলীয়া ছাত্ৰ-ছাত্ৰীৰ বাবে মধ্যাহ্ন ভোজন আঁচনি ৰূপায়ণ কৰা বেচৰকাৰী সংস্থা দ্য অক্ষয়া পাত্ৰ ফাউণ্ডেশ্যন (টিএপিএফ)ৰ সদিচ্ছা ৰাষ্ট্ৰদূত ২০২০ চনত মহিলমাধি ইয়াক্কাম নামৰ আন্দোলন এটাও আৰম্ভ কৰিছে, যিটো হৈছে অপুষ্টি আৰু অসুবিধাগ্ৰস্ত জনগোষ্ঠীক স্বাস্থ্যসন্মত আৰু পুষ্টিকৰ খাদ্য যোগান ধৰাৰ পদক্ষেপ, বিনামূলীয়াকৈ 

ব্যক্তিগত জীৱন

অভিনেতা সত্যৰাজ আৰু মহেশ্বৰীৰ কন্যা দিব্যা দিব্যাৰ ডাঙৰ ভাতৃ অভিনেতা ছিবি 
পিতৃ আৰু ডাঙৰ ভাতৃৰ দৰে দিব্যাই অভিনয়ৰ পৰা বিৰত থাকে, তাৰ পৰিৱৰ্তে পুষ্টিৰ ক্ষেত্ৰত কেৰিয়াৰ গঢ়িবলৈ লয়
মূলতঃ নিৰামিষভোজী, ২০১৬ চনত তেওঁ নিৰামিষভোজী হৈছিল

কৰ্মজীৱন

দিব্যাই মাদ্ৰাজ বিশ্ববিদ্যালয়ৰ পৰা পুষ্টি বিজ্ঞানত স্নাতকোত্তৰ ডিগ্ৰী লাভ কৰে
তেওঁ স্বাস্থ্য সম্পৰ্কীয় বিষয়, মহিলাৰ বাবে শিশু শ্ৰম আৰু আত্মৰক্ষাৰ ওপৰত কৰ্মশালা আৰু শ্ৰীলংকাৰ শৰণাৰ্থীসকলৰ বাবে পৰামৰ্শৰ অধিবেশন অনুষ্ঠিত কৰে তেওঁ ভাৰতৰ প্ৰধানমন্ত্ৰী নৰেন্দ্ৰ মোডীলৈ এখন পত্ৰ লিখি চিকিৎসা ক্ষেত্ৰৰ অসৎ ব্যৱহাৰ আৰু গাফিলতিৰ কথা আঙুলিয়াই দিছিল আৰু  পৰীক্ষাৰ ওপৰত প্ৰশ্ন উত্থাপন কৰিছিল 
তেওঁ অক্ষয় পাত্ৰ ফাউণ্ডেশ্যনৰ সদিচ্ছা ৰাষ্ট্ৰদূত, 
বিশ্বৰ সৰ্ববৃহৎ মধ্যাহ্ন ভোজন কাৰ্যসূচী 
তেওঁ ৱৰ্ল্ড ভিজন ইণ্ডিয়াৰ সৈতেও অংশীদাৰিত্ব কৰিছে, য'ত তেওঁ চাৰিগৰাকী কণমানি ছোৱালীৰ দায়িত্ব গ্ৰহণ কৰিছে

দিব্যই ২০২০ চনত আৰম্ভ কৰিছিল এক আন্দোলন, মহিলমাধি ইয়াক্কম আন্দোলনৰ বিষয়ে তাই কয়, "আন্দোলনৰ উদ্দেশ্য হৈছে চহৰখনৰ এনে কিছুমান অঞ্চল চিনাক্ত কৰা য'ত পুষ্টিকৰ খাদ্যৰ সুবিধা আৰু ইয়াৰ উপকাৰিতাৰ বিষয়ে সজাগতাৰ অভাৱ এবাৰ সেই অঞ্চলসমূহ চিনাক্ত কৰি সম্প্ৰদায়ৰ সদস্যসকলৰ মূল্যায়ন হ'লে, চুবুৰীটোৰ যিসকল আৰ্তজনক, তেওঁলোকক অভাৱৰ ওপৰত ভিত্তি কৰি বিনামূলীয়াকৈ স্বাস্থ্যসন্মত আৰু স্বাস্থ্যসন্মত খাদ্য প্ৰদান কৰা হ'ব" 
২০১৯ চনত ডিভিয়াই ২০২১ চনত ৰাজনীতিত সোমাব বুলি ঘোষণা কৰে

পুৰস্কাৰ

২০১৯ চনত দিব্যাই সংবাদ মাধ্যম আৰু মনোৰঞ্জনৰ জৰিয়তে সামাজিক সজাগতা বিয়পোৱা যুৱক-যুৱতী ভিত্তিক সামাজিক সংস্থা ৰেইনড্ৰপছৰ পৰা সমাজ সেৱাৰ উৎকৃষ্টতাৰ বাবে উইমেন এচিভাৰ বঁটা লাভ কৰে
২০২০ চনত তেওঁক নিউট্ৰিচনেল থেৰাপীৰ ক্ষেত্ৰত আগবঢ়োৱা অৱদানৰ স্বীকৃতি স্বৰূপে আমেৰিকাৰ আন্তঃৰাষ্ট্ৰীয় তামিল বিশ্ববিদ্যালয়ে সন্মানীয় ডক্টৰেট ডিগ্ৰী প্ৰদান কৰে

তথ্য সংগ্ৰহ

শ্ৰেণী:ভাৰতীয় নাৰী
শ্ৰেণী:জীৱিত ব্যক্তি
দিব্যাকৃতি সিং(; জন্ম ২২ অক্টোবৰ ১৯৯৯) এগৰাকী ভাৰতীয় অশ্বাৰোহী চীনৰ হাংঝুত অনুষ্ঠিত ২০২২ চনৰ এছিয়ান গেমছ  ত ইকুৱেষ্ট্ৰিয়ান ড্ৰেছেজত দলীয় ইভেণ্টত সোণৰ পদক লাভ কৰে ভাৰত চৰকাৰৰ যুৱ পৰিক্ৰমা আৰু ক্ৰীড়া মন্ত্ৰালয়ে ২০২৩ চনৰ ক্ৰীড়া আৰু খেলত অসাধাৰণ প্ৰদৰ্শনৰ বাবে অশ্বাৰোহীত অৰ্জুন বঁটা প্ৰদান কৰা প্ৰথমগৰাকী ভাৰতীয় মহিলা অশ্বাৰোহী 
ভাৰতীয় নিৰ্বাচন আয়োগে ৰাজস্থানৰ নিৰ্বাচনী আইকন হিচাপে নিযুক্তি দিছে দিব্যাকৃতিক তেওঁ টাইমছ অৱ ইণ্ডিয়া স্প'ৰ্টছ এৱাৰ্ড (২০২৩) ইকুৱেষ্ট্ৰিয়ান ৰাইডাৰ অৱ দ্য ইয়েৰ লাভ কৰিছে

১২ বছৰ বয়সৰ পৰাই তেওঁ অশ্বাৰোহী ক্ৰীড়াৰ সৈতে জড়িত, আৰু জুনিয়ৰ নেচনেল ইকুৱেষ্ট্ৰিয়ান চেম্পিয়নশ্বিপ আৰু অল ইণ্ডিয়া আই পি এছ চি অশ্বাৰোহী প্ৰতিযোগিতাৰ দৰে ইভেণ্টত বহুতো ব্যক্তিগত আৰু দলীয় পদক লাভ কৰিছে ইণ্টাৰনেশ্যনেল ফেডাৰেচন ফৰ ইকুৱেষ্ট্ৰিয়ান স্প'ৰ্টছ () ড্ৰেছেজ বিশ্ব ৰেংকিং অৱ এথলীট - 11' অনুসৰি ২০২৩ চনৰ আৰম্ভণিতে সিঙে বিশ্ব ৰেংকিং ১৪:..10197388 আৰু এছিয়ান ৰেংকিং ১ লাভ কৰে

আৰম্ভণি জীৱন আৰু পৰিয়াল
সিং ভাৰতৰ ৰাজস্থানৰ জয়পুৰৰ ৰাজস্থানৰ আজমেৰৰ মায়ো কলেজ গাৰ্লছ স্কুলৰ পৰা স্কুলীয়া শিক্ষা সমাপ্ত কৰি ভাৰতৰ দিল্লী বিশ্ববিদ্যালয়ৰ জিছুছ এণ্ড মেৰী কলেজ (জেএমচি)ৰ পৰা স্নাতক ডিগ্ৰী লাভ কৰে দিব্যাকৃতি বিক্ৰম সিং ৰাথোৰ আৰু অলকা তেজসিংহৰ কন্যা আৰু তেওঁৰ এজন ডাঙৰ ভাইটি দিগ্বিজয় সিং

কৰ্মজীৱন
উৎস:
 ২০১৬ চনত আই পি এ জুনিয়ৰ নেচনেল প'লো চেম্পিয়নশ্বিপ বিজয়ী:...?136
 ২০১৭ চনত আই পি এ জুনিয়ৰ নেচনেল প'লো চেম্পিয়নশ্বিপ বিজয়ী:...?139
 ভাৰতৰ নতুন দিল্লীত ২০১৬-২০১৭ বৰ্ষৰ জুনিয়ৰ ৰাষ্ট্ৰীয় অশ্বাৰোহী চেম্পিয়নশ্বিপ - জেএনইচি জুনিয়ৰ ড্ৰেছেজ ব্যক্তিগত: ৰূপৰ পদক; দল: ব্ৰঞ্জৰ পদক 
 ভাৰতৰ কলকাতাত জুনিয়ৰ নেচনেল ইকুৱেষ্ট্ৰিয়ান চেম্পিয়নশ্বিপ ২০১৮-২০১৯ - জে এন ই চি ইয়ং ৰাইডাৰ ড্ৰেছেজ টিম: গোল্ড মিল (উল্লেখ: ইকুৱেষ্ট্ৰিয়ান ফেডাৰেচন অৱ ইণ্ডিয়া 
 ভাৰতৰ বাংগালুৰুত জুনিয়ৰ ৰাষ্ট্ৰীয় অশ্বাৰোহী চেম্পিয়নশ্বিপ ২০১৯-২০২০ -     : ৰূপৰ পদক 
 আন্তঃৰাষ্ট্ৰীয় ড্ৰেছেজ প্ৰতিযোগিতা চিডিআইত ছৌদি আৰৱৰ ৰিয়াদত ৭০.১৯৬ স্কৰেৰে ড্ৰেছেজ প্ৰিস্ক ছেইণ্ট জৰ্জত ব্যক্তিগত ৰূপৰ বঁটা লাভ কৰে ড্ৰেছেজ ইণ্টাৰমিডিয়েট ১ত ৬৮.৯ নম্বৰ আৰু ফ্ৰীষ্টাইল টু মিউজিকত ৭২.৫৭৫ নম্বৰেৰে ব্যক্তিগত ব্ৰঞ্জ 

পুৰস্কাৰ
 অৰ্জুন বঁটা ২০২৩
 ২০২৩ চনৰ ২৬ অক্টোবৰত ইণ্ডিয়া টুডে মহিলা সন্মিলনৰ বঁটা
 ছাৱাই জয়পুৰ বঁটা ২০২৩, ক্ৰীড়াৰ ক্ষেত্ৰত যুৱ অৰ্জনকাৰীৰ বাবে এইচ.এইচ.মহাৰাজ সাৱাই পদ্মনাভ বঁটা
 টাইম অৱ ইণ্ডিয়া স্পৰ্টছ এৱাৰ্ড () ২০২৩ চনৰ বছৰৰ অশ্বাৰোহী ৰাইডাৰ
 মাৰৱাৰ ৰত্ন ২০২৪
 ৰাজস্থান গৌৰৱ ২০২৪ 

তথ্য সংগ্ৰহ

শ্ৰেণী:অশ্বাৰোহী
শ্ৰেণী:ভাৰতৰ ৰাষ্ট্ৰীয় বঁটা আৰু সন্মান
শ্ৰেণী:অৰ্জুন বঁটা বিজয়ী
দিব্যেন্দু পালিত (৫ মাৰ্চ ১৯৩৯  ৩ জানুৱাৰী ২০১৯) এজন ভাৰতীয় বাঙালী সাহিত্যিক তেওঁৰ জন্ম বিহাৰৰ ভাগলপুৰ চহৰত সাহিত্যত বিষয়ত স্নাতকোত্তৰ ১৯৫৫ চনৰ পৰাই তেওঁ উপন্যাস, গল্প, কবিতা, প্ৰবন্ধ ইত্যাদি ৰচনা কৰি আহিছিল তেওঁৰ বহু গল্প বাংলা আৰু হিন্দী চলচ্চিত্ৰ, টেলিভিছন আৰু ৰেডিঅত ৰূপায়িত হৈছে

কৰ্মক্ষেত্ৰ
১৯৫৮ চনত পিতৃৰ মৃত্যুৰ পাছত তেওঁ কলকাতালৈ গুচি যায় হিন্দুস্তান ষ্টেণ্ডাৰ্ডৰ উপ সম্পাদক হিচাপে কৰ্মজীৱন আৰম্ভ কৰে ১৯৬৫ চনত বিপণন আৰু বিজ্ঞাপন বিষয়ক বৃত্তিত যোগদান কৰে সেইসূত্ৰে তেওঁ দীৰ্ঘদিন ধৰি ক্লাৰিয়ান-মেককেন এডভাৰটাইজিং চাৰ্ভিচেছ, আনন্দবজাৰ আৰু দ্য ষ্টেটছমেনৰ সৈতে জড়িত আছিল 
 টিভি আৰু চলচ্চিত্ৰ 
চলচ্চিত্ৰ, দুৰদৰ্শন আৰু ৰেডিঅ'ত তেওঁৰ অনেক গল্প ৰূপায়িত হৈছে 
 বঁটা আৰু পদক
আনন্দ পুৰস্কাৰ (১৯৮৪)
বঙ্কিমচন্দ্ৰ স্মৃতি পুৰস্কাৰ (১৯৯০)
সাহিত্য অকাডেমি বঁটা (১৯৯৮)
সৈয়দ মুস্তাফা চিৰাজ অকাডেমি পুৰস্কাৰ (২০১৬)

 গ্ৰন্থ তালিকা 
অচেনা আৱেগ
অনুভৱ
অনুসৰণ
অন্তৰ্ধান
অমৃত হৰিণ
একদিন চাৰাদিন
ঢেউ
যখন বৃষ্টি
সঙ্গ ও প্ৰসঙ্গ
ৰজত জয়ন্তী
সংঘাত
সতৰ্কবাৰ্তা
চিনেমায় যেমন হয়
হঠাৎ একদিন
হিন্দু
তথ্য সংগ্ৰহ

শ্ৰেণী:বঙালী ব্যক্তি
শ্ৰেণী:বঙালী সাহিত্যিক
দিভেহি ভাষা  হ'ল মালদ্বীপৰ ৰাষ্ট্ৰীয় ভাষা বৰ্তমান বিশ্বত এই ভাষা ব্যাবহাৰকাৰীৰ সংখ্যা প্ৰায় চাৰি লাখ ইয়াৰে অধিকাংশই মালদ্বীপৰ মানুহ মালদ্বীপ বাহিৰেও মালয়েচিয়া আৰু মিনিকয় দ্বীপকে ধৰি আন কিছুমান ঠাইত এই ভাষা কোৱা হয়

সম্প্ৰসাৰণ

সাধাৰণতে মালদ্বীপত দিভেহি ভাষীৰ সংখ্যা ৩ লাখ ৫০ হাজাৰতকৈ অধিক বুলি অনুমান কৰা হৈছে দিভেহি ভাষাত মালদ্বীপৰ প্ৰায় সকলো লোকে কথা পাতে আৰু ই মালদ্বীপৰ একমাত্ৰ জাতীয় ভাষা মালদ্বীপৰ বাহিৰেও ভাৰতৰ লক্ষদ্বীপ অঞ্চলৰ মিনিকোই দ্বীপকে ধৰি আন কিছুমান ঠাইত এই ভাষা কোৱা হয়৷ অনুমান কৰা হৈছে যে এই অঞ্চলত দিভেহি ভাষা কোৱা লোকৰ সংখ্যা প্ৰায় দহ হাজাৰ

আন ভাষাৰ সৈতে সম্পৰ্ক
মালদ্বীপৰ দিভেহি ভাষা শ্ৰীলংকাৰ সিংহল ভাষাৰ সৈতে ওতঃপ্ৰোতভাৱে জড়িত ভাৰত-আৰ্য্য ভাষা৷ মালদ্বীপ ভাষাই ইউৰোপীয় উপনিবেশিকৰণৰ পূৰ্বৰ দক্ষিণৰ ভাৰত-আৰ্য ভাষাৰ লগতে দক্ষিণৰ ভাৰত-ইউৰোপীয় ভাষাকো প্ৰতিনিধিত্ব কৰে মালদ্বীপ আৰু সিংহলী একেলগে আধুনিক ভাৰত-আৰ্য ভাষাৰ ভিতৰত এটা উপগোট গঠন কৰে, যাক দ্বীপীয় ভাৰত-আৰ্য বোলা হয় অৱশ্যে ইহঁত পাৰস্পৰিকভাৱে বুজিব পৰা বিধৰ নহয়

দিভেহি আৰু সিংহল ভাষা প্ৰাচীন আৰু মধ্যযুগীয় শ্ৰীলংকাৰ এলু প্ৰাকৃতৰ বংশধৰ এই প্ৰাকৃতসমূহ প্ৰথমে বৈদিক সংস্কৃতৰ সৈতে জড়িত পুৰণি ভাৰত-আৰ্য স্থানীয়ভাষাৰ পৰা উদ্ভৱ হৈছিল

পূৰ্বতে মালদ্বীপ ভাষাক সিংহল ভাষাৰ বংশধৰ বুলি ভবা হৈছিল যদিও ১৯৬৯ চনত সিংহলী ভাষাবিজ্ঞানী এম ডব্লিউ এছ ডি চিলভাই প্ৰথমবাৰৰ বাবে প্ৰস্তাৱ দিছিল যে মালদ্বীপৰ দিভেহি ভাষা আৰু সিংহল ভাষা এটা সাধাৰণ মাতৃভাষাৰ পৰা শাখা-প্ৰশাখা বিচ্ছিন্ন হৈছে

তথ্যসূত্ৰ

শ্ৰেণী:ভাষা
দিয়া কুমাৰী (, জন্ম-৩০ জানুৱাৰী ১৯৭১) ভাৰতীয় জনতা পাৰ্টিৰ এগৰাকী ভাৰতীয় ৰাজনীতিবিদ৷ তেওঁ বৰ্তমান ভজন লাল শৰ্মাৰ মন্ত্ৰালয়ত প্ৰেম চন্দ বৈৰৱাৰ সৈতে ৰাজস্থানৰ ষষ্ঠ উপ-মুখ্যমন্ত্ৰী হিচাপে কাৰ্যনিৰ্বাহ কৰি আছে বৰ্তমান তেওঁ ১৬ নং ৰাজস্থান বিধানসভাত বিধায়ক হিচাপে বিদ্যাধৰ নগৰক প্ৰতিনিধিত্ব কৰি আছে তেওঁ জয়পুৰ ৰাজ্যৰ কাচৱাহা পৰিয়ালৰ সদস্য

তেওঁ ২০১৯ চনৰ পৰা ২০২৩ চনৰ ভিতৰত ৰাজসামন্দ সংসদীয় আসনৰ পৰা লোকসভাৰ সদস্য আছিল

প্ৰাথমিক জীৱন আৰু শিক্ষা
১৯৭১ চনৰ ৩০ জানুৱাৰীত জয়পুৰত ভাৰতীয় সেনাৰ এজন সজ্জিত বিষয়া আৰু হোটেলৰ মালিক ভৱানী সিং আৰু পদুমী দেৱীৰ ঘৰত দিয়া কুমাৰীয়ে জন্মগ্ৰহণ কৰে তেওঁ ব্ৰিটিছ ৰাজৰ সময়ৰ জয়পুৰৰ অন্তিমজন শাসক মহাৰাজা দ্বিতীয় মান সিংহৰ নাতিনী

কুমাৰীয়ে মডাৰ্ণ স্কুল (নতুন দিল্লী), জি.ডি. সোমানী মেমৰিয়েল স্কুল, মুম্বাই আৰু মহাৰাণী গায়ত্ৰী দেৱী বালিকা পাব্লিক স্কুল, জয়পুৰত অধ্যয়ন কৰিছিল ১৯৮৯ চনত লণ্ডনৰ চেলচিয়া স্কুল অৱ আৰ্টছত শিক্ষা গ্ৰহণ কৰি সুকুমাৰ কলাত স্নাতক ডিপ্লমা আৰু মাননীয় ড. জয়পুৰৰ এমিটি বিশ্ববিদ্যালয়ৰ পৰা দৰ্শনত ডক্টৰেট ডিগ্ৰী লাভ কৰে
ৰাজনৈতিক জীৱন
দিয়া কুমাৰীৰ প্ৰয়াত পিতৃ তথা জয়পুৰৰ প্ৰাক্তন উপাধি ৰজা ভৱানী সিঙে ১৯৮৯ চনৰ লোকসভা নিৰ্বাচনত জয়পুৰৰ পৰা কংগ্ৰেছৰ টিকটত প্ৰতিদ্বন্দ্বিতা কৰিছিল যদিও বিজেপিৰ প্ৰাৰ্থীৰ হাতত পৰাস্ত হয়

কুমাৰীৰ তোলনীয়া আইতাক আৰু জয়পুৰৰ প্ৰাক্তন ৰাণী গায়ত্ৰী দেৱীয়ে ১৯৬২, ১৯৬৭ আৰু ১৯৭১ চনত তিনিবাৰকৈ জয়পুৰ সমষ্টিৰ পৰা সাংসদ হিচাপে নিৰ্বাচিত হৈছিল

২০১৩ চনৰ ১০ ছেপ্টেম্বৰত জয়পুৰত এখন সভাত তেতিয়াৰ গুজৰাটৰ মুখ্যমন্ত্ৰী নৰেন্দ্ৰ মোডী, বিজেপিৰ সভাপতি ৰাজনাথ সিং আৰু ৰাজস্থানৰ প্ৰাক্তন মুখ্যমন্ত্ৰী বসুন্ধৰা ৰাজেৰ উপস্থিতিত দুই লাখ জনতাৰ সন্মুখত কুমাৰীয়ে ভাৰতীয় জনতা পাৰ্টিত যোগদান কৰে২০১৩ চনৰ ৰাজস্থান বিধানসভাৰ নিৰ্বাচনত ছাৱাই মধুপুৰৰ পৰা তেওঁ বিজেপিৰ প্ৰাৰ্থী হিচাপে প্ৰতিদ্বন্দ্বিতা কৰিছিল আৰু বিধায়ক হৈছিল কিন্তু ২০১৮ চনৰ নিৰ্বাচনত তেওঁ প্ৰতিদ্বন্দ্বিতা কৰা নাছিল৷ সেইবাৰ বিজেপি পৰাস্ত হৈছিল২০১৯ চনত ৰাজসামন্দৰ পৰা লোকসভালৈ সংসদৰ সদস্য হিচাপে তেওঁ নিৰ্বাচিত হয় তেওঁ ৮৫৮,০০০ ভোট লাভ কৰে আৰু পৰাজিত প্ৰাৰ্থীৰ লগত তেওঁৰ ভোটৰ ব্যৱধান আছিল ৫৫১,০০০ ভোটৰ৷ এই ব্যৱধান ২০১৯ চনৰ শীৰ্ষ ২০টা বৃহৎ জয়ৰ ব্যৱধানৰ ভিতৰত গণ্য কৰা হয়
তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:ৰাজস্থানৰ ব্যক্তি
শ্ৰেণী:ৰাজনৈতিক ক্ষেত্ৰত নাৰী
শ্ৰেণী:জীৱিত ব্যক্তি
দিল কুমাৰী ভাণ্ডাৰী (; জন্ম: ১৪ মে' ১৯৪৯) এগৰাকী ভাৰতীয় ৰাজনীতিবিদ তেওঁ ছিকিমৰ পৰা লোকসভাৰ প্ৰথমগৰাকী মহিলা সদস্য ২০১২ চনলৈকে তেওঁ ভাৰতীয় গোৰ্খাৰ সংগঠন ভাৰতীয় গোৰ্খা পৰিষদৰ সভানেত্ৰী আছিল তেওঁ নেপালী ভাষী লোকৰ বাবে অহৰহ কাম কৰি আহিছে তেওঁৰ আটাইতকৈ উল্লেখযোগ্য অৱদান হৈছে ভাৰতীয় সংবিধানৰ আঠ অনুসূচীত নেপালী ভাষা অন্তৰ্ভুক্ত কৰা
প্ৰাথমিক জীৱন আৰু শিক্ষা
১৯৪৯ চনৰ ১৪ মেত ভাৰতৰ পশ্চিম বংগৰ দাৰ্জিলিং জিলাৰ বানা পুট্টাবং গাঁৱত এটা উচ্চ সংস্কৃতিৱান আৰু পৰম্পৰাগত ৰায় পৰিয়ালত দিল কুমাৰীৰ জন্ম হৈছিল তেওঁ প্ৰাক-বিশ্ববিদ্যালয় পৰ্যায়লৈকে অধ্যয়ন কৰিছিল ১৯৮৫ চনৰ মে'ৰ পৰা ১৯৮৯ চনৰ ২৭ নৱেম্বৰলৈকে আৰু ১৯৯১ চনৰ ২০ জুনৰ পৰা ১৯৯৬ চনৰ ১০ মে'লৈকে দুবাৰকৈ ছিকিমৰ পৰা দিল কুমাৰী সংসদ সদস্য হিচাপে নিৰ্বাচিত হয়

কেৰিয়াৰ
তেওঁ শিক্ষয়িত্ৰী, সমাজকৰ্মী আৰু সাংবাদিক হিচাপে কাম কৰিছিল
ৰাজনৈতিক জীৱন
১৯৮৪ চনত ছিকিমৰ অষ্টম লোকসভা নিৰ্বাচনত নৰ বাহাদুৰ ভাণ্ডাৰীয়ে ৮৬,০২৪ খন আসনৰ ভিতৰত ৫৬, ৬১৪ খন আসন লাভ কৰি নিৰ্বাচনত জয়লাভ কৰিছিল এই বিধানসভা নিৰ্বাচনত দিল কুমাৰী ভাণ্ডাৰী পৰাজিত হৈছিল কিন্তু নৰ বাহাদুৰ ভাণ্ডাৰীয়ে সংসদৰ আসন এৰিবলগীয়া হৈছিল, কিয়নো তেওঁ ৰাজ্যখনৰ মুখ্যমন্ত্ৰী হবলৈ ৰাজ্যিক বিধানসভালৈ নিৰ্বাচিত হৈছিল ফলত ১৯৮৫ চনৰ এপ্ৰিল মাহত উপ-নিৰ্বাচনৰ নিৰ্দেশ দিয়া হয় যত দিল কুমাৰী ভাণ্ডাৰীকে ধৰি ৯ জন প্ৰাৰ্থীয়ে মনোনয়ন দাখিল কৰে কিন্তু একাদশ ঘণ্টাত দিল কুমাৰী ভাণ্ডাৰীৰ বাহিৰে সকলোৱে মনোনয়ন প্ৰত্যাহাৰ কৰে ফলত তেওঁক বিনা প্ৰতিদ্বন্দ্বিতাৰে নিৰ্বাচিত কৰা হয় আৰু ১৯৮৯ চনৰ ২৭ নৱেম্বৰলৈকে তেওঁ বিধানসভাত কাৰ্যনিৰ্বাহ কৰে

১৯৮৯ চনত ছিকিমৰ পৰা নৱম লোকসভা নিৰ্বাচনত দিল কুমাৰী ভাণ্ডাৰী (ভাৰতীয় জাতীয় কংগ্ৰেছ) ১,৩৩,৬৯৯ খন আসনৰ ভিতৰত মাত্ৰ ২৮, ৮২২ খন আসন লাভ কৰাৰ বিপৰীতে বিজয়ী নন্দু থাপা (চিকিম সংগ্ৰাম পৰিষদে) ৯১,৬০৮ খন আসন লাভ কৰে

১৯৯১ চনত ছিকিমৰ পৰা অনুষ্ঠিত হোৱা দশম লোকসভা নিৰ্বাচনত ছিকিম সংগ্ৰাম পৰিষদলৈ উভতি অহা দিল কুমাৰী ভাণ্ডাৰীয়ে মুঠ ১,১৮, ৫০২টা বৈধ ভোটৰ পৰা ১,০৩, ৯৭০টা ভোট লাভ কৰি নিৰ্বাচনত জয়ী হয় আৰু ১৯৯১ চনৰ ২০ জুনলৈকে বিধানসভাত কাৰ্যনিৰ্বাহ কৰে
তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:ৰাজনৈতিক ক্ষেত্ৰত নাৰী
দিল ক্যা কৰে হৈছে ১৯৯৯ চনৰ ভাৰতীয় হিন্দী ভাষাৰ নাট্য চলচ্চিত্ৰ, যিখন প্ৰকাশ ঝাই পৰিচালনা কৰিছে আৰু বীৰু দেৱগন আৰু বীনা দেৱগনে প্ৰযোজনা কৰিছে ছবিখনত অজয় দেৱগন, কাজল, মহিমা চৌধুৰী আৰু চন্দ্ৰচূড় সিঙে মুখ্য চৰিত্ৰত অভিনয় কৰিছে

কাহিনী
আনন্দ (অজয় দেৱগন) তেওঁৰ পত্নী কবিতা (মহিমা চৌধুৰী) আৰু দত্তক কণমানি কন্যা নেহাৰ সৈতে সুখেৰে জীৱন অতিবাহিত কৰে কবিতা কলেজৰ দিনৰেপৰা সোম দত্ত (চন্দ্ৰচূৰ সিং) নামৰ এজন ভাল বন্ধু থাকে 

এদিন এটি অচিনাকি মহিলা নেহাক নিয়মিতভাৱে স্কুলত অনুসৰণ কৰিবলৈ ধৰিলে কবিতা চিন্তিত হয় কিছুসময়ৰ পাছত, নেহা আৰু মহিলাগৰাকী একপ্ৰকাৰৰ স্নেহপূৰ্ণ বন্ধুত্ব গঢ়ি তোলে, আৰু নেহাই তেওঁক "প্যাৰী আণ্টি" বুলি সম্বোধন কৰে মহিলাগৰাকীয়ে নিজকে "নন্দিতা" (কাজল) বুলি পৰিচয় দিয়ে আৰু নেহাৰ সৈতে অধিক সময় কটাবলৈ অনুৰোধ কৰে কবিতাই তাইক নিজৰ ঘৰত কিছুদিন অতিথি হিচাপে থকাৰ অনুমতি দিয়ে কিন্তু অচিৰেই, নন্দিতা আৰু আনন্দ মুখা-মুখি হোৱাত এটা গভীৰ গোপনীয়তাৰ পৰ্দা উঠিবলৈ আৰম্ভ কৰে  নন্দিতা হৈছে নেহাৰ জৈৱিক মাতৃ আৰু আনন্দেই তাইৰ পিতৃ 

আনন্দ আৰু নন্দিতাৰ অতীতত এটা বেদনাদায়ক ঘটনা আছিল ৰেলযাত্ৰাৰ সময়ত দুয়ো গুণ্ডাবাহিনীৰ আক্ৰমণৰ সন্মুখীন হয় আনন্দে নন্দিতাৰ প্ৰাণ ৰক্ষা কৰে আৰু ফলস্বৰূপে এক ৰাতিৰ বাবে তেওঁলোকৰ মাজত শাৰীৰিক সম্পৰ্ক গঢ়ি উঠে তাৰপিছত নন্দিতা গৰ্ভৱতী হয়, কিন্তু বিবাহ নোহোৱাত আৰু পিতৃৰ চিনাকি নথকাৰ বাবে তাইক সন্তানটো অনাথ আশ্ৰমত দিবলৈ বাধ্য কৰা হয় 

আনন্দ আৰু কবিতা, যিয়ে নিজৰ সন্তানটো এক দুৰ্ঘটনাত হেৰুৱাইছিল, সেই একে সন্তান  নেহা  অনাথ আশ্ৰমৰপৰা দত্তক লৈছিল এই সকলো ঘটনা কবিতাৰ অজ্ঞাততেই ঘটে 

যেতিয়া কবিতাই সত্য জানে, তাই গভীৰভাৱে আঘাত পায় আৰু আনন্দক বিশ্বাস কৰিব নোৱাৰে দুয়োৰে মাজত দাম্পত্য দ্বন্দ্ব আৰম্ভ হয় আৰু কবিতাই বিবাহ বিচ্ছেদৰ চিন্তা কৰে ইয়াৰ মাজতেই আনন্দ আৰু নন্দিতাই নেহাৰ সৈতে এটা আনন্দদায়ক দিন কটায় অৱশেষত, নন্দিতাই অনুভৱ কৰে যে আনন্দ আৰু কবিতাই নেহাক সঁচাকৈয়ে ভাল পায় আৰু তাইক এৰি দিবলৈ ইচ্ছুক নহয় তাই চিৰদিনৰ বাবে আঁতৰি যাবলৈ সিদ্ধান্ত লয় আনন্দ ৰেল ষ্টেচনত গৈ পায় আৰু ৰেলখন এৰে দুয়োৰে চকুত চকুলো দেখিবলৈ পোৱা যায় আৰু এজনে আনজনক বিদায় জনাবলৈ বাধ্য হয়

অভিনেতা-অভিনেত্ৰী
 অজয় দেৱগন  আনন্দ কিশোৰ
 কাজল  নন্দিতা ৰায়
 মহিমা চৌধুৰী  কবিতা কিশোৰ
 চন্দ্ৰচূড় সিং  সোম দত্ত
 ফৰিদা জলাল  নন্দিতাৰ আণ্টি
 লক্ষ্মীকান্ত বৰদে  ৰাম দুলাৰে সিংহা
 অক্ষিতা গৰুড়  নেহা কিশোৰ
 মোহন জোশী  নন্দিতাৰ পিতৃ
 অনন্ত মহাদেৱন  ডি.চি.পি. কৃষণ কুমাৰ
 ৰাজপাল যাদৱ  স্কুলৰ চকীদাৰ
 অৱতাৰ গিল  এজন উকীল
 ৰাজেন্দ্ৰ গুপ্ত  এজন উকীল
 দিনেশ হিঙো
 নীলু কোহলি
 আচলা সচদেৱ
 অৰুন বক্সী
 সমীৰ ধৰ্মাধীকাৰী
 পুষ্পা বৰ্মা
 মনোহৰ সিং
 যোগী সিং

বক্স অফিচ উপাৰ্জন
"দিল ক্যা কৰে" ছবিখনে আমেৰিকা যুক্তৰাষ্ট্ৰত ২ লাখ ৮৫ হাজাৰ ডলাৰ আৰু যুক্তৰাজ্যত ২০৪৫৪৭ পাউণ্ড উপাৰ্জন কৰে দ্বিতীয় সপ্তাহৰ শেষৰফালে ছবিখনে ৫৪ হাজাৰ ডলাৰ উপাৰ্জন কৰে

সংগীত

  শীৰ্ষক গায়ক(গায়িকা) দৈৰ্ঘ্য ১  "দিল ক্যা কৰে"  উদিত নাৰায়ণ, অলকা য়াগনিক  ০৪:২৭ ২  "মেনু লগন লাগি"  সুখবিন্দৰ সিং, জছপিন্দৰ নৰুলা  ০৫:৫২ ৩  "দো দিলো কী"  উদিত নাৰায়ণ, অনুৰাধা পৌডৱাল  ০৫:৩৭ ৪  "বাদল বিজলী" (চলচ্চিত্ৰত নাই)  অভিজিৎ ভট্টাচাৰ্য, শিশুসকল  ০৪:৩৬ ৫  "ৰং লাগে লো" (চলচ্চিত্ৰত নাই)  অভিজিৎ ভট্টাচাৰ্য্য, অলকা য়াগনিক  ০৬:০৪ ৬  "মাণ্ডে ভী হো ছাণ্ডে"  অভিজিৎ ভট্টাচাৰ্য, কবিতা কৃষ্ণমূৰ্তি, শিশুসকল  ০৪:০৭ ৭  "দিল ক্যা কৰে" (বিষাদ সংস্কৰণ)  অলকা য়াগনিক, কুমাৰ চানু  ০২:৫৭ ৮  "প্যাৰ কে লিয়ে"  অলকা য়াগনিক  ০৫:০৩

তথ্যসূত্ৰ

বাহ্যিক সংযোগ
 

শ্ৰেণী:হিন্দী চলচ্চিত্ৰ
দিলপ্ৰীত সিং () (জন্ম ১২ নৱেম্বৰ ১৯৯৯) হৈছে এগৰাকী ভাৰতীয় ফিল্ড হকী খেলুৱৈ তেওঁ ভাৰতীয় জাতীয় ফিল্ড হকীৰ পুৰুষ দলৰ ফৰৱাৰ্ড হিচাপে খেলে

প্ৰাৰম্ভিক জীৱন
তেওঁ ভাৰতৰ পঞ্জাবৰ অমৃতসৰ জিলাৰ বুটালাৰ নিৱাসী তেওঁৰ পিতৃ বলবিন্দৰ সিং সেনাৰ এজন হকী খেলুৱৈ আছিল আৰু তেওঁৰ উৎসাহৰ বাবেই দিলপ্ৰীতে হকী খেলিবলৈ আৰম্ভ কৰিছিল তেওঁ প্ৰথমতে তেওঁৰ পিতৃৰ খাদুৰ চাহিব একাডেমীত প্ৰশিক্ষণ লৈছিল আৰু পিছত অমৃতসৰত অৱস্থিত মহাৰাজ ৰঞ্জিত সিং হকী একাডেমীৰ পৰা আৰু পৰৱৰ্তী সময়ত জলন্ধৰৰ সুৰজিৎ একাডেমীৰ পৰা প্ৰশিক্ষণ লৈছিল

তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:ভাৰতৰ ফিল্ড হকী খেলুৱৈ
শ্ৰেণী:অলিম্পিকত পদক বিজয়ী ভাৰতীয়
দিলশাদ আখতাৰ (ইংৰাজী :  ) আছিল পঞ্জাবী লোক সংগীতৰ গায়িক তাৰোপৰি তেওঁ বহুকেইখন পঞ্জাবী চলচ্চিত্ৰত কণ্ঠদান কৰিছে চাৰিজন ভাই-ভনীৰ ভিতৰত দিলশাদ আছিল সৰু 
তেওঁৰ ভগ্নী মনপ্ৰীত আখতাৰো গায়িকা আছিল 

দিলশাদ আখতাৰৰ জন্ম হৈছিল ভাৰতৰ পঞ্জাৱৰ শ্ৰীমুক্তসাৰ চাহিব জিলাৰ গিলজেৱালা গাঁৱত তেওঁ ফৰিদকোটত সংগীত শিকিছিল তেওঁ বহুতো ধৰ্মীয় গীতো গাইছিল পাঞ্জাবী চলচ্চিত্ৰ তাৰকা বীৰেন্দ্ৰৰ মৃত্যুৰ পিছত দিলশাদে তেওঁক শ্ৰদ্ধাঞ্জলি জ্ঞাপন কৰি অতি আৱেগেৰে নাহিন ভুল্লানা বিচোড়া তীৰা, সাৰে দুখ ভুল্লা জাজান গীতটি গাই মানুহৰ চকুত চকুলো কঢ়িয়াই আনিছিল আৰু আজিও সেই গীতটোৱে বীৰেন্দ্ৰৰ স্মৃতি সতেজ কৰি তুলিছে

১৯৯৬ চনৰ ২৮ জানুৱাৰীত গুৰদাসপুৰ জিলাৰ সিংপুৰা গাঁৱত এটা অনুষ্ঠানৰ সময়ত এজন আৰক্ষী বিষয়াই আখতাৰক হত্যা কৰে, যেতিয়া তেওঁ আৰক্ষী বিষয়াজনৰ পৰা এটা গীতৰ অনুৰোধ গ্ৰহণ কৰিবলৈ অস্বীকাৰ কৰে

প্ৰসিদ্ধ গীত
মন ৱিচ্চ ৱসণৈ সজ্জণাং ৱে ৰহিনৈ, অক্ষীয়া তোঁ দূৰ
সানূং পৰদেশীয়া নূূঁ য়াদ কৰকে নী কাহনূঁ অত্থৰূ বহাউন্দী
চৰখা বোল পিয়া
মেৰে য়াৰ দী চৰচা গলী-গলী
কুংণ্ডা খোল বসঁন্তৰীএ
হুণ কিওঁ ৰোনী ঐঁ বিল্লো
দিল চোৰী হো গিয়া
ইহ তূঁম্বা মেৰী জান কুড়ে

তথ্যসূত্ৰ
শ্ৰেণী:কণ্ঠশিল্পী শ্ৰেণী:ব্যক্তি
দিলীপ কুমাৰ () ভাৰতীয় চলচ্চিত্ৰ জগতৰ এগৰাকী প্ৰসিদ্ধ অভিনেতা দিলীপ কুমাৰৰ জন্ম হৈছিল ১৯২২ চনৰ ১১ ডিচেম্বৰত৷ ট্ৰেজেদী কিং নামেৰে প্ৰসিদ্ধ অভিনেতাজনৰ কেৰিয়াৰৰ প্ৰথম ছবি আছিল ১৯৪৪ চনৰ জোৱাৰ ভাটা নায়ক হিচাপে ছটা দশকত ৬০খনৰো ওপৰত ছবিত অভিনয় কৰা দিলীপ কুমাৰ পদ্মভূষণ (১৯৯১), দাদাচাহেব ফাল্কে বঁটা (১৯৯৪), পদ্মবিভূষণ (২০১৫) আদিৰে বিভূষিত হৈছে:    88.  .  31  2011. ১৯৯৮ চনত দ্বৈত ভূমিকাত অভিনয় কৰা কিলা ছবিখনেই আছিল দিলীপ কুমাৰৰ জীৱনৰ শেষ ছবি এসময়ৰ মোহময়ী অভিনেত্ৰী চায়ৰা বানুৰ সৈতে বিবাহপাশত আৱদ্ধ হয় দিলীপ কুমাৰে অভিনয় কৰা ছখন ছবিত কণ্ঠ নিগৰাইছিল গায়ক মান্না দেই সেইকেইখন হৈছে ইনসানিয়ৎ, দেৱদাস, মুছাফিৰ, মধুমতী, পৈগাম আৰু ক্ৰান্তি

মোগল-ই আজম ছবিখনৰে কিংবদন্তিলৈ পৰিণত হোৱা দিলীপ কুমাৰৰ ২০২১ চনৰ ৭জুলাই তাৰিখে পুৱা ৭ বাজি ৩০ মিনিটত মুম্বাইৰ হিন্দুজা হস্পিটেলত মৃত্যু ঘটে মৃত্যুৰ সময়ত তেখেতৰ বয়স আছিল ৯৮ বছৰ

তথ্য সংগ্ৰহ

বাহ্যিক সংযোগ
 
     90 
 
 

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেতা
শ্ৰেণী:পদ্মভূষণ বঁটা বিজয়ী
শ্ৰেণী:পদ্মবিভূষণ বঁটা বিজয়ী
শ্ৰেণী:দাদাচাহেব ফাল্কে বঁটা বিজয়ী
শ্ৰেণী:ফিল্মফেয়াৰ বঁটা বিজয়ী
শ্ৰেণী:মৃত ব্যক্তি
দিলীপ চৌধুৰী () হৈছে এগৰাকী অসমীযা সংগীতৰ একান্ত সাধক 
সংক্ষিপ্ত জীৱনী
১৯৪৪ চনৰ ১৭ অক্টোবৰত তেজপুৰ চহৰৰ পৰা প্ৰায় ১৪ কিলোমিটাৰ নিলগৰ দিপোটা অঞ্চলৰ এটি অতি সম্ভ্ৰান্ত মৌজাদাৰৰ ঘৰত তেখেতৰ জন্ম হয় ১৯৫৯ চনত তেজপুৰ চৰকাৰী হায়াৰ চেকেণ্ডেৰী স্কুল পৰা মেট্ৰিক,১৯৬১ চনত গুৱাহাটী বি .বৰুৱা কলেজৰ পৰা আই.এছ আৰু ১৯৬৩ চনত দৰং কলজৰ পৰা বি.এ পাছ কৰে

গুৱাহাটী বিশ্ববিদ্যালয়ৰ পৰা ৰাজনীতি বিজ্ঞান বিভাগৰ এম. এ. শ্ৰেণীত এবছৰ মান পঢ়ি সামৰি চৌধুৰদেৱে কলেজ আৰু বিশ্ববিদ্যালয়ত শ্ৰেষ্ঠ গায়কৰ সন্মান লাভ কৰে ১৯৬৮ চনত 'এই পৃথিৱীৰ নাটঘৰ মই ভাৱৰীয়া' শীৰ্ষক গীতটি আকাশ বাণী গুৱাহাটী কেন্দ্ৰত গীত গাবলৈ লোৱা চৌধুৰী দেৱৰ বহু কেইটা স্মৰণীয় গীতৰ সুৰকাৰ তথা গায়ক ১৯৮০ চনত তেওঁ সাংস্কৃতিক সঞ্চালকৰ অধীনৰ 'জ্যোতি-ভাৰতী'ত প্ৰযোজনা সহায়ক হিচাপে যোগদান কৰে

২০০৬ চনৰ ২১ জানুৱাৰীত দুৰাৰোগ্য কৰ্কট ৰোগত আক্ৰান্ত হৈ মৃত্যু হয়

 তথ্যসূত্ৰ 

শ্ৰেণী:অসমৰ কণ্ঠশিল্পী
শ্ৰেণী:কৰ্কট ৰোগত মৃত্যু
দিলীপ ফুকন ( ) (জন্মঃ ১ আগষ্ট ১৯৫৫-) অসমীয়া সাহিত্যৰ এগৰাকী  বিশিষ্ট কবি, ঔপন্যাসিক আৰু সাহিত্য সমালোচক তেখেতৰ জন্ম হয় বোকাখাতৰ কুৰুৱাবাহীত বৰ্তমান তেখেত তেজপুৰৰ বাসিন্দা সত্তৰৰ দশকতে অসমীয়া সাহিত্যত কবি হিচাপে আত্মপ্ৰকাশ কৰা দিলীপ ফুকনে চাৰিখন কবিতা পুথি,এখন উপন্যাস ৰচনা কৰিছে তদুপৰি অসমীয়া সাধুকথাসমূহৰ বস্তুনিষ্ঠ আলোচনাৰে লোকজীৱনৰ মনোধ্বনি শীৰ্ষক গ্ৰন্থ ৰচনা কৰিছে
 কবিতা পুথি 
 বিপ্লৱ প্লাৱন
 দৈকলা সাতোঁৰে য'ত
 দুনাই অগ্নিত আখৈ ফুটে
 দৈৱাৎ এহালি দেওহাঁহ (২০২১)
 উপন্যাস 
 জল পদুমৰ পানচৈ
 উপন্যাসিকা 
 অস্তি ধনশিৰি তীৰে (সাতসৰী (আলোচনী) প্ৰকাশিত)
 অন্যান্য গ্ৰন্থ 
 লোকজীৱনৰ মনোধ্বনি
 বঁটা 
নৰ্থ-ইষ্ট ফাউণ্ডেচনৰ ধ্ৰুৱজ্যোতি বৰা সাহিত্য পুৰস্কাৰ (২০২২)
 তথ্যসূত্ৰ
অধ্যাপক দিলীপ বৰা (ইংৰাজী  ); জন্ম: ১৯৬৪, ১ আগষ্ট) একাধাৰে লেখক, সমালোচক, সম্পাদক আৰু অধ্যাপক) তেওঁ অসমীয়া সাৰেগামা আলোচনীৰ সম্পাদনা উপদেষ্টা আছিল দৈনিক জনমভূমি আৰু অসমীয়া খবৰ কাকতৰ দৈনিক স্তম্ভ লেখক আছিল নতুন নিনাদৰ মুক্তভাসৰ নিয়মীয়া লেখক আছিল দৈনিক গণ অধিকাৰৰ মুখ্য সম্পাদকৰ দায়িত্বও গ্ৰহণ কৰিছিল তেওঁ বৰ্তমান গুৱাহাটী বিশ্ববিদ্যালয়ৰ আধুনিক ভাৰতীয় ভাষা আৰু সাহিত্য অধ্যায়ন বিভাগৰ জেষ্ঠ অধ্যাপক 

বংশ পৰিচয়
বৰাৰ পিতৃ স্বৰ্গীয় ডম্বৰুধৰ বৰা পেছাত এজন প্ৰাথমিক বিদ্যালয়ৰ শিক্ষক আছিল মাতৃৰ নাম আছিল হেমলতা বৰা 
কৰ্ম জীৱন
তেখেত গুৱাহাটী বিশ্ববিদ্যালয়ৰ আধুনিক ভাৰতীয় ভাষা আৰু সাহিত্য অধ্যয়ন বিভাগৰ অধ্যাপক ৰূপে কৰ্মৰত ইয়াৰোপৰি তেওঁ    ৰ সাধাৰণ সম্পাদক,       ৰ অধ্যক্ষ আৰু অসমীয়া সাহিত্য সন্মিলনীৰ মুখ্য় সচেতক ৰূপে কৰ্মৰত 
সাহিত্য
সাহিত্য আৰু চিন্তা
জীৱনৰ বাবে যোগ
চৰ্যাপদ
ভক্তি মহিমা
সমাজ সাহিত্য আৰু সংহতি
অসম আলাপন
গৱেষণা পদ্ধতি: বিতৰ্ক আৰু সিদ্ধান্ত
তুলনাত্মক সাহিত্য
প্ৰতিৱেশী ৰাষ্ট্ৰত পাঁচোটা দিন
অনুভৱৰ মহত্ব
প্ৰত্ন অসমীয়া সাহিত্য
বিশ্বায়ন
অসম আন্দোলন: প্ৰতিশ্ৰুতি আৰু ফলশ্ৰুতি:..--?39763890312273 (হীৰেন গোহাঁইৰ সৈতে যুতীয়াভাৱে)
মুক্তি দেউলৰ ৰূপকাৰ (সহ সম্পাদনা: অনুৰাধা শৰ্মা)
অন্বেষণ: বিশ্ব সাহিত্যৰ পৰা তুলনামূক সাহিত্যলৈ
সাহিত্যত প্ৰগতিৰ দৰ্শন (অনূদিত)
ৰুজুঠিয়াৰি থুলনাই (বড়ো ভাষালৈও অনুবাদ)
গৱেষণা প্ৰণালীঃ বিতৰ্ক আৰু সিদ্ধান্ত
          (.)

বাতৰি কাকত
দৈনিক গণঅধিকৰ- মুখ্য সম্পাদক

আলোচনী
সাৰেগামা- সম্পাদনা উপদেষ্টা
নতুন নিনাদ- উপদেষ্টা

বঁটা
সংহতি বঁটা (আৱাহন গোষ্ঠীৰ)
মাধুমীয়া মেমৰীয়াল এৱাৰ্ড (চৰ চাপৰি সাহিত্য পৰিষদ)

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমীয়া সাহিত্যিক
শ্ৰেণী:অসমীয়া শিক্ষাবিদ
দিলীপ শইকীয়া () এগৰাকী ভাৰতীয় ৰাজনীতিবিদ তেওঁ ২০১৯ চনত ভাৰতৰ সাধাৰণ নিৰ্বাচনত মঙ্গলদৈ সমষ্টিৰ পৰা প্ৰথমবাৰলৈ লোকসভালৈ ভাৰতীয় জনতা পাৰ্টীৰ পৰা নিৰ্বাচিত হয়-  

-  অসমত সমষ্টিৰ পুনৰ্নিৰ্ধাৰণ হোৱাৰ পাছত ২০২৪ চনৰ সাধাৰণ নিৰ্বাচনত শইকীয়াই দৰং উদালগুৰি সমষ্টিৰ পৰা ৩২৯০১২ ভোটৰ ব্যৱধানত নিকটতম প্ৰতিদন্দীক পৰাস্ত কৰি নৱ গঠিত সমষ্টিটোৰ প্ৰথমজন সাংসদ নিৰ্বাচিত হয়  :...2024-034.    তেওঁ  বিজেপিৰ ছেপ্তেম্বৰ ২০১৯ চনৰ পৰা জুলাই ২০২৩লৈকে ৰাষ্ট্ৰীয় সাধাৰণ সম্পাদক আছিল পূৰ্বে তেওঁ অখিল ভাৰতীয় বিদ্যাৰ্থী পৰিষদৰ অসম প্ৰদেশৰ ৰাজ্যিক সম্পাদক আৰু সাংগঠনিক সম্পাদক হিচাপে কাৰ্যনিৰ্বাহ কৰিছিল

তথ্য সংগ্ৰহ

শ্ৰেণী:অসমৰ ৰাজনীতিক
ড দিলীপ শৰ্মা() (-) এগৰাকী অসমীয়া গণিত অধ্যাপক, শিক্ষাবিদ, লেখক হাইস্কুল শিক্ষান্ত পৰীক্ষাত অসমৰ ভিতৰতে সপ্তম স্থান অধিকাৰ কৰা দিলীপ শৰ্মাই গণিতক সন্মানীয় বিষয় হিচাপে লৈ ১৯৭৫ চনত গুৱাহাটী বিশ্ববিদ্যালয়ৰ পৰা বি.এ.ত প্ৰথম শ্ৰেণীৰ প্ৰথম স্থান লৈ উত্তীৰ্ণ হয় নগাঁও মহাবিদ্যালয়ত শিক্ষকতাৰে কৰ্মজীৱন আৰম্ভ কৰা দিলীপ শৰ্মাই পিছত কটন মহাবিদ্যালয়ত অধ্যাপনা কৰে আৰু তাৰে গণিত বিভাগৰ পৰা মুৰব্বী অধ্যাপক হিচাপে অৱসৰ গ্ৰহণ কৰে তাৰ পিছত গিৰিজানন্দ চৌধুৰী ব্যৱস্থাপনা আৰু প্ৰযুক্তিবিদ্যা প্ৰতিষ্ঠানত গণিত বিভাগৰ মুৰব্বী অধ্যাপক হিচাপে যোগদান কৰে

তেওঁ ১০খন জনপ্ৰিয় গণিতৰ গ্ৰন্থ ৰচনা কৰিছে ভাৰতীয় গণিতজ্ঞ ভাস্কৰাচাৰ্যৰ লীলাৱতীৰ তেওঁ অনুবাদ কৰিছে অসম গণিত শিক্ষায়তনৰদ্বাৰা প্ৰকাশিত গণিত বিকাশ আলোচনীখন ছমহীয়া হৈ থাকোঁতে তেওঁ সম্পাদনা কৰিছিল ড দিলীপ শৰ্মাই মাধ্যমিক, উচ্চতৰ মাধ্যমিক, স্নাতক আৰু স্নাতকোত্তৰ মহলাৰ বাবে কেইবাখনো পাঠ্যপুথি ৰচনা কৰিছে বিভিন্ন কাকত-আলোচনীত তেওঁৰ চাৰিকুৰিৰো অধিক প্ৰবন্ধ-গল্প প্ৰকাশ পাইছে অবিকল, বাৰ ওঠৰ আদি আলোচনীৰ তেওঁ নিয়মীয়া লেখক ছপা মাধ্যমেৰে বিজ্ঞান আৰু প্ৰযুক্তিবিদ্যা ক্ষেত্ৰলৈ উল্লেখনীয় বৰঙণি আগবঢ়োৱাৰ বাবে ভাৰত চৰকাৰৰ বিজ্ঞান আৰু প্ৰযুক্তিবিদ্যা বিভাগে ২০১৭ বৰ্ষৰ ৰাষ্ট্ৰীয় বঁটাৰে ড দিলীপ শৰ্মাক সন্মানিত কৰিছে 

জন্ম আৰু পৰিয়াল
অসমৰ নলবাৰী জিলাৰ সন্ধেলী নামৰ ঠাইত দিলীপ শৰ্মাৰ জন্ম হৈছিল তেখেতৰ পিতৃৰ নাম নবীন চন্দ্ৰ শৰ্মা আৰু মাতৃৰ নাম কামিনী দেৱী 

শিক্ষা
১৯৭১ চনত দিলীপ শৰ্মাই হাইস্কুল শিক্ষান্ত পৰীক্ষাত অসমৰ ভিতৰতে সপ্তম স্থান অধিকাৰ কৰিছিল ১৯৭২ চনত প্ৰাক-বিশ্ববিদ্যালয় পৰীক্ষাত গুৱাহাটী বিশ্ববিদ্যালয়ৰ পৰা কলা শাখাত প্ৰথম স্থানত উত্তীৰ্ণ হয় লজিক আৰু সংস্কৃত বিষয়ত সৰ্বোচ্চ নম্বৰ লাভ কৰে গণিতক সন্মানীয় বিষয় হিচাপে লৈ ১৯৭৫ চনত তেওঁ গুৱাহাটী বিশ্ববিদ্যালয়ৰ পৰা প্ৰথম শ্ৰেণীৰ প্ৰথম স্থান লৈ উত্তীৰ্ণ হয় ইয়াৰ পিছতে প্ৰথম শ্ৰেণীৰ তৃতীয় স্থানত ১৯৭৭ চনত গণিতত এম.এ. পছ কৰে ইয়াৰ পিছত তেওঁ এম.ফিল. আৰু ডক্টৰেট ডিগ্ৰী গ্ৰহণ কৰে 

কৰ্মজীৱন
নগাঁও মহাবিদ্যালয়ত শিক্ষকতাৰে কৰ্মজীৱন আৰম্ভ কৰা দিলীপ শৰ্মাই পিছত কটন মহাবিদ্যালয়ত অধ্যাপনা কৰে কটন মহাবিদ্যালয়ৰ গণিত বিভাগৰ পৰা মুৰব্বী অধ্যাপক হিচাপে তেওঁ অৱসৰ গ্ৰহণ কৰে তাৰ পিছত গিৰিজানন্দ চৌধুৰী ব্যৱস্থাপনা আৰু প্ৰযুক্তিবিদ্যা প্ৰতিষ্ঠানত গণিত বিভাগৰ মুৰব্বী অধ্যাপক হিচাপে যোগদান কৰে 

সাহিত্যিক জীৱন
ড দিলীপ শৰ্মাই ১০খন জনপ্ৰিয় গণিতৰ গ্ৰন্থ ৰচনা কৰিছে ভাৰতীয় গণিতজ্ঞ ভাস্কৰাচাৰ্যৰ লীলাৱতীৰ তেওঁ অনুবাদ কৰিছে আৰু অসম প্ৰকাশন পৰিষদৰ পৰা সেয়া প্ৰকাশ হৈছে 
অসম গণিত শিক্ষায়তনৰদ্বাৰা প্ৰকাশিত গণিত বিকাশ আলোচনীখন ছমহীয়া হৈ থাকোঁতে তেওঁ সম্পাদনা কৰিছিল

গ্ৰন্থপঞ্জী

নিৰ্বাচিত গৱেষণা-পত্ৰ

কিতাপ
 গণিতদ্ৰষ্টা ৰামানুজন
 নিষ্ণাত গণিতজ্ঞ
 সংখ্যাৰ কাননত
 ইউক্লিড আৰু জ্যামিতি
 নিৰুপম গণিত
 সংখ্যাৰ জগতত বটুছাৰ
 অমিততেজা গণিতজ্ঞ
 প্ৰাচীন ভাৰতত গণিত-চৰ্চা
 অনুপম গণিত
 কুৰিজন ভাৰতীয় গণিত সাধক

স্বীকৃতি আৰু সন্মান
 ২০১৭ বৰ্ষৰ ৰাষ্ট্ৰীয় বঁটা, ভাৰত চৰকাৰৰ বিজ্ঞান আৰু প্ৰযুক্তিবিদ্যা বিভাগ

তথ্য উৎস

লগতে চাওক
 খনীন্দ্ৰ চন্দ্ৰ চৌধুৰী
 নয়নদীপ ডেকা বৰুৱা
 অনুপম শইকীয়া (গণিতজ্ঞ)

শ্ৰেণী:অসমৰ ব্যক্তি
শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমীয়া শিক্ষাবিদ
শ্ৰেণী:অসমীয়া গণিতজ্ঞ